ועדת הפנים והגנת הסביבה, כנסת 23, פרוטוקול מספר 43, 2020-07-29 09:05

יעקב מרגי: בוקר טוב לכולם.

יעקב מרגי: אני מתכבד לפתוח ישיבה משותפת של ועדת הכלכלה וועדת הפנים והגנת הסביבה.

יעקב מרגי: היום ה-29 ביולי 2020, ח' באב התש"ף.

יעקב מרגי: שני נושאים על סדר היום: הסדרת פעילות התעופה הקלה, המסחרית והפרטית ובתי הספר לטיס והקמת שדה תעופה בחדרה כחלופה לשדה התעופה בהרצליה.

יעקב מרגי: הדיון יהיה משולב.

יעקב מרגי: ברשות

יעקב מרגי: כם, אני אומר מספר משפטי הקדמה ולאחר מכן נעביר את רשות הדיבור לעמיתתי יושבת ראש ועדת הפנים הגנת הסביבה.

יעקב מרגי: חלק מהאוכלוסייה אפילו לא ידע שיש שם שדה תעופה.

יעקב מרגי: אני מבין שרוב הפעילות שם הייתה תעופה של מטוסים קלים ובתי ספר לטיס.

יעקב מרגי: אני בא מהדרום ואני ניגש ישר לתכל'ס.

יעקב מרגי: אני אוהב את הקטע הזה שכשרצו לסקור את חירייה, זרקו את זה לדודאים, לרשויות אחרות ואפילו בלי לשאול אותן.

יעקב מרגי: יש מינימום שלהתנהלות בסוגיה של תכנון.

יעקב מרגי: כשבאים לתכנן, צריך לנהוג באופן שמה ששנוא עליך, אל תעשה לחברך.

יעקב מרגי: אם זה מפריע בהרצליה, כנראה שזה יפריע גם בחדרה.

יעקב מרגי: אנחנו צריכים לגעת בזה היום בדיון, האם מדינתנו הקטנטונת צריכה עוד שדה תעופה בתקופה שהפריפריה הגיאוגרפית כמעט מתבטלת עם כל התלונות שלנו על צוואר בקבוק פה ושם.

יעקב מרגי: כמי שכל חייו הבוגרים עשה על הכביש, אני יודע לומר לכם – אמנם אני אופטימי כרוני – שאני בא מהדרום כל בוקר וזה לא סיוט כפי שהיה בעבר.

יעקב מרגי: אפשר להגיע לכל מקום, מה גם שיש חלופות אחרות שהן לא במרחקים גדולים.

יעקב מרגי: לדעתי יכול להיות שלא צריך עוד שדה תעופה.

יעקב מרגי: אם יש הכרח לסגור את הרצליה, יכול להיות שלא צריך עוד שדה תעופה.

יעקב מרגי: יש מענה לדרומיים בשדה תימן, לצפוניים יש מענה בחיפה, המרחק בין שניהם לא כל כך גדול, מה גם שהשמיים שלנו די צפופים.

יעקב מרגי: אני גם מוכן לשנות את דעתי אם ישכנעו אותי שהצפיפות היא כל כך רבה וזה מחייב עוד מקום כזה.

יעקב מרגי: זה הדיון.

יעקב מרגי: זה המקום לדיון.

יעקב מרגי: אני מבין שראש עיריית חדרה אתנו.

יעקב מרגי: לא שאלו אותו אבל הוא אומר שהוא לא רוצה, במיוחד שיש ערכים נוספים סביבתיים שנפגעים בנוסף לסוגיית התעופה.

אילן שדה: נמצא גם ראש המועצה האזורית מנשה.

יעקב מרגי: ברוך הבא אדוני.

יעקב מרגי: אתם שכנים.

יעקב מרגי: קיפחנו אותך כי אתה גר באזור יפה ופסטורלי.

יעקב מרגי: אני אתן לכם את רשות הדיבור בהמשך.

יעקב מרגי: נמצא אתנו גם סגן שר הפנים שמצא לנכון להגיע ולומר את דעתו בסוגיה הזאת.

יעקב מרגי: קפצתי מנקודה לנקודה כדי לשים דגש על הדיון.

יעקב מרגי: עכשיו נשמע את יושב ראש ועדת הפנים והגנת הסביבה

מיכל (מיקי) חיימוביץ': תודה רבה לך אדוני היושב ראש.

מיכל (מיקי) חיימוביץ': אני באמת מאוד מעריכה את העובדה שהסכמת שנקיים את הדיון כדיון משותף.

מיכל (מיקי) חיימוביץ': ברשותך, לפני שאני אתייחס לנושא הזה, אני מרגישה הבוקר שאני חייבת גם לומר כמה מלים על מה שקרה אתמול בתל אביב.

מיכל (מיקי) חיימוביץ': אתמול בלילה נשפך דם בתל אביב, דמם של מפגינים שהותקפו בידי בריונים.

מיכל (מיקי) חיימוביץ': אני חושבת שזאת תוצאה ישירה של ניסיונות הדה-לגיטימציה וליבוי היצרים כנגד המפגינים.

מיכל (מיקי) חיימוביץ': זכות ההפגנה היא מקודשת ואנחנו במסלול מסוכן.

מיכל (מיקי) חיימוביץ': ההסתה והשיסוי גובים את המחיר שלהם.

מיכל (מיקי) חיימוביץ': העובדה שראש הממשלה ושריו לא גינו עד היום את המתקפות כנגד המפגינים בשבת ואמש, מתירה את דמם של מי שמפגינים נגדם.

מיכל (מיקי) חיימוביץ': אני קוראת להם לעשות את זה הבוקר.

מיכל (מיקי) חיימוביץ': אנחנו בערב ט' באב.

יעקב מרגי: ברשותך, מאחר והזכרת.

יעקב מרגי: קראתי להם, לקחתי מושג משר אוצר לשעבר ואמרתי להם: משוגעים, רדו מהגגות, אתם משחקים באש.

מיכל (מיקי) חיימוביץ': אנחנו בערב ט' באב ואין כמו היום הזה להזכיר לנו שנאה פנימית, לאן היא מוליכה.

מיכל (מיקי) חיימוביץ': אני קוראת לכל חברי הבית לעשות את כל מה שהם יכולים על מנת להרגיע את הרוחות ולמנוע אלימות.

מיכל (מיקי) חיימוביץ': את זה הייתי חייבת לומר הבוקר.

מיכל (מיקי) חיימוביץ': לגבי הנושא לשמו התכנסנו כאן היום.

מיכל (מיקי) חיימוביץ': אני באמת מודה לך על הנכונות לקיים את הדיון המשותף הזה.

מיכל (מיקי) חיימוביץ': המקרה שלפנינו בדיוק מצדיק דיון כזה בגלל שבנושא הזה אמנם יש את ההשלכות התחבורתיות-תעופתיות, שזה באמת תחת המטריה של הוועדה הזאת, אבל הוא קודם כל סוגיה של תכנון נכון.

מיכל (מיקי) חיימוביץ': אכן הנושא הזה נדון בימים אלה בוועדה לתשתיות לאומיות במינהל התכנון.

מיכל (מיקי) חיימוביץ': אני רוצה להזכיר שכבר ב-19 בנובמבר 2017 קיימה ועדת הפנים והגנת הסביבה בראשות יושב ראש הוועדה דאז והשר היום דודי אמסלם דיון בנושא חשש לפגמים בהליך התכנוני המבקש להקים שדה תעופה חלופי לשדה דב בהרצליה, וכבר אז בפרוטוקול הדיון ניתן היה לראות בעיות באופן הביצוע של ההליך התכנוני.

מיכל (מיקי) חיימוביץ': בהיבט הסביבתי חשוב לזכור שהחלופה שמדובר עליה בחדרה, על גבול עמק חפר, היא בשטח של מסדרון אקולוגי שבו עוברים אלפי, אולי מאות אלפי, שקנאים כל שנה ושאלפים באים לטייל באזור היפה הזה כל סוף שבוע.

מיכל (מיקי) חיימוביץ': השקנאים הן ציפורים גדולות וזאת סכנה שהן יהיו בקרבה של מטוסים.

מיכל (מיקי) חיימוביץ': צריך לחשוב על כל הדברים האלה כשבאים להקים שדה תעופה חדש.

מיכל (מיקי) חיימוביץ': אני מאוד מסכימה אתך לגבי הסוגיה שהעלית לגבי המרכז.

מיכל (מיקי) חיימוביץ': התפקיד שלנו הוא לחזק את הפריפריה ויתכבדו אנשים שרוצים לטוס או להתאמן בטיס וייסעו עוד כמה קילומטרים לשדה תעופה בפריפריה, ויש כאלה לא מעטים בארץ.

מיכל (מיקי) חיימוביץ': אנחנו צריכים לחזק את הפריפריה ולא לחזק את מרכז הארץ.

מיכל (מיקי) חיימוביץ': כשהמחיר הסביבתי וההשפעה על איכות חייהם של מאות אלפי אנשים כל כך ברורה, באמת צריך לשאול קודם כל האם בכלל יש צורך בשדה תעופה נוסף במרכז הארץ ובעלות כל כך גבוהה.

מיכל (מיקי) חיימוביץ': לכן אני מברכת על הדיון הזה ואני באמת מקווה שנצליח לקבל תשובות לשאלות האלה ולצאת מכאן

מיכל (מיקי) חיימוביץ': חכמים יותר וגם עם איזשהו אפקט משפיע על ההליך התכנוני.

מיכל (מיקי) חיימוביץ': תודה רבה לך.

יעקב מרגי: חברי הכנסת, אתם רוצים להתייחס?

יוראי להב-הרצנו: אני מציע לפתוח במוזמנים.

יעקב מרגי: גם אני חושב כך.

יעקב מרגי: צביקה גנדלמן, ראש העיר חדרה, בבקשה.

צביקה גנדלמן: בוקר טוב.

צביקה גנדלמן: אני רוצה להודות ליושבים בראש על ההיענות לקבל אותנו ולשמוע אותנו בלוח זמנים קצר יחסית.

צביקה גנדלמן: אני רוצה להיות תמציתי.

צביקה גנדלמן: אני עוד לא קיבלתי תשובה לשאלה למה לוקחים מפגע באשר הוא ומעבירים אותו מנקודה אחת לנקודה שנייה, ממקום שהוא מפריע לתושבים למקום שמפריע לתושבים אחרים.

צביקה גנדלמן: התהליך שיתבצע – ואני בורר את מילותיי – הוא תהליך בעייתי בעצם ההחלטה עד להגעה לבחירת האזור של מזרח חדרה כעדיפות במקום הראשון.

צביקה גנדלמן: אני רוצה לסבר את אוזנכם ולומר שרק לאחר פנייה שלנו לבג"צ, אחרי קבלת ההחלטה של הוות"ל הסכימו לשמוע אותנו.

צביקה גנדלמן: אנחנו עתרנו לבג"צ, חדרה ומנשה, ואמרנו תנו לנו את זכות הטיעון.

צביקה גנדלמן: עשיתם תהליך שלם, קיבלתם החלטה בלי לשמוע אותנו.

צביקה גנדלמן: אז בבג"צ, בדיון של ארבע ומשהו שעות כאן בירושלים, הגענו להסכמה שוות"ל ייתן לנו את ההזדמנות להשמיע ואכן לפני כשבועיים פלוס-מינוס, בדיון של כמעט ארבע שעות, הצגנו עם מומחים שהבאנו מהארץ ומהעולם את כל הכשלים בתהליך ולעצם העניין של קביעת המקום שם.

צביקה גנדלמן: אני רוצה לומר כהערת אגב.

צביקה גנדלמן: עוד לפני הבחירות – יש לזה עדות מצולמת – שר האוצר הקודם, שמוסדות התכנון היו אצלו, אמר שאת הנושא הזה צריך לבדוק פעם נוספת.

צביקה גנדלמן: אם כן, קודם כל, יש כאן בעיה רעיונית עקרונית ויש כאן בעיה שבכלל צריך לבדוק את התהליך.

צביקה גנדלמן: אני לא רוצה להגיע למקומות כמו צילמו את המטרה ועכשיו הלבישו עליה חליפה או כיוצא בזה.

צביקה גנדלמן: ברשותכם, הבאתי לכאן גם את חבר המועצה רון שגן, חבר מאוד צעיר מחזיק תיק ההנדסה שהוא עשה על האירוע הזה דוקטורט ואני בכמה משפטים קצרים רוצה שתשמעו אותו.

צביקה גנדלמן: אני מבקש לומר שיש יותר ממקרה אחד שברמה של השלטון המרכזי הוא קיבל החלטות, הלך לאיזשהו כיוון מסוים, ובאה הצעקה או האמירה מלמטה שאילצה את השלטון המרכזי או כל מוסד שהוא לעשות חושבים מחדש ובסוף גם שינה את החלטתו.

צביקה גנדלמן: אני רוצה להציע לחברי הוועדה וליושבים בראש לקחת ולעצור את הדבר הזה, לעשות ריסטרט וללכת לבדוק את התהליך.

צביקה גנדלמן: כל פעם כשאני מעמיק בעניין הזה אני מוצא פוטנציאל נוסף.

צביקה גנדלמן: בסוף התברר לי שאנשים פרטיים הולכים להקים בית ספר לטיסה בשדה התעופה שעומד ריק בראש פינה.

צביקה גנדלמן: יש שדה תעופה בראש פינה והוא ריק ושם כבר הולכים ללמד טיסה.

צביקה גנדלמן: כפי שאמרתם, פריפריה, צפון, דרום ויש עוד שדות.

צביקה גנדלמן: אבל אני לא באתי לכאן לומר היכן לשים את זה.

צביקה גנדלמן: זה לא תפקידי.

צביקה גנדלמן: אני בא לומר, ובזה אני רוצה לסיים את דבריי, ששדה התעופה הזה לא יכול להיות במקום הזה, בנקודה הזאת.

צביקה גנדלמן: דרך אגב, כפי שאתם יודעים חדרה-נתניה, דרך שם עוברות כל התשתיות הלאומיות של מדינת ישראל, הכבישים, כבישי האורך מסילות הרכבת, קווי הנפט, קווי המים וכולי.

צביקה גנדלמן: אז עכשיו לוקחים עוד אירוע ושמים אותו במותניים הצרות של מדינת ישראל.

יעקב מרגי: עוד לא דיברנו על המעבורת.

צביקה גנדלמן: לא דיברנו על עוד כמה דברים.

צביקה גנדלמן: אני כמובן לא רוצה לגעת במשמעות הרווחתית של האנשים שהאירוע הזה יהיה מעל ראשם 365 ימים בשנה וכל היום.

צביקה גנדלמן: בקשתי היא לתת הזדמנות גם לרון להתייחס.

צביקה גנדלמן: תודה.

יעקב מרגי: תשאיר לי משהו לעשות היום.

יעקב מרגי: תודה.

יעקב מרגי: אילן שדה ולאחר מכן נשמע ברשותך את סגן שר הפנים.

אילן שדה: כבוד יושבי ראש הוועדה, ועדת הכלכלה, ועדת הפנים והגנת הסביבה, חברי הכנסת.

אילן שדה: ניסיון רב לי בנושא הזה של שדה תעופה הרצליה.

אילן שדה: פעם ראשונה רצו להעביר אותו לשדה התעופה עין שמר.

אילן שדה: הוא שכן למקום.

אילן שדה: כבר התקבלו המון החלטות.

אילן שדה: לא משנה שבשדה התעופה עין שמר שזה אצלנו במקרה זה, שלושה קילומטרים, פחות ממה שהיום רוצים, זה כבר היה משהו אחר של הצבא שלא אפשר את זה.

אילן שדה: אמרתי להם שכנראה השתמשו בתצ"אות מ-1948 כי זה שדה בריטי.

אילן שדה: הצבא היה נגד.

אילן שדה: אבל לא רק זה.

אילן שדה: אני אמרתי שבגלל איזה 200 טייסים עם מטוסים פרטיים, או אפילו פחות, שרוצים לבלות, לבוא בסופי שבוע, צריכים 200,000 ויותר תושבים לסבול.

אילן שדה: אמרו לי, לא, יש כאן חשיבות עליונה כי ללא שדה תעופה הרצליה, מי שיטיס את מטוסי אל על יהיו טייסים סינים כי שם טייסי אל על לומדים.

אילן שדה: אני שאלתי כמה טייסי אל על, משוחררי צבא, לומדים בארצות הברית.

יעקב מרגי: עד עכשיו חשבתי שלומדים בחצרים ליד הבית שלי.

אילן שדה: הלוואי.

אילן שדה: הלוואי והייתה לטייסי אל על הקיימים בימים אלה אפשרות להטיס.

אילן שדה: אני יודע שחלק גדול מהם הפסיקו את ההכשרות בארצות הברית היום.

אילן שדה: אלה טענות שכל פעם ממציאים לנו.

אילן שדה: אמר עמיתי צביקה.

אילן שדה: חברים, אותנו חוצה הכול.

אילן שדה: יש לנו את תחנת הכוח הגדולה בחדרה, הייתי שמונה שנים יושב ראש האיגוד לאיכות סביבה שמפקח עליה.

אילן שדה: מה שלא יהיה, האוויר לא טוב באזור הזה שלנו.

אילן שדה: עומד בתקן.

יעקב מרגי: לא דיברנו על המפחמות.

אילן שדה: המפחמות, אנחנו ניהלנו עם חברי הכנסת את המאבק והצלחנו להציל מעלינו את הנושא הזה של עשן המפחמות.

אילן שדה: אבל יש לנו את קווי 400, קווי הרכבת, כביש 6, מוביל המים הארצי.

אילן שדה: אין תשתית בין צפון לדרום שלא חוצה אותנו במותניים הצרות.

אילן שדה: כל תשתית כזאת היא מגבלה כי אסור לעשות דברים.

אילן שדה: להכניס במקום שיש לנו עוד משהו איכותי?

יעקב מרגי: מיותר לשאול אם אתה תומך או מתנגד.

אילן שדה: אני בעמדתך.

אילן שדה: שמעתי את עמדתך בפתיחה.

אילן שדה: אני רוצה לומר דבר נוסף.

אילן שדה: אומרים לנו שזה לא גורם כל כך רעש.

אילן שדה: באתי למי שהיה בראש התכנון, זאב ביילסקי ידידי, ואמרתי לו שנדבר על הנושא הזה.

אילן שדה: הוא אמר שהוא מנוע.

אילן שדה: למה?

אילן שדה: כי מי היה בבג"צ להוצאת שדה התעופה מהרצליה?

יעקב מרגי: רעננה.

אילן שדה: הרצליה ורעננה.

אילן שדה: זה לא מפריע לרעננה לבנייה.

יעקב מרגי: אותנו שכנעת.

יעקב מרגי: בוא ניתן לאחרים.

אילן שדה: אני אקצר.

אילן שדה: צביקה אמר שנשמע גם נתונים.

אילן שדה: אין לזה מקום באזור שלנו.

אילן שדה: יש לזה מקום במקומות אחרים.

אילן שדה: תודה.

יעקב מרגי: תודה.

יעקב מרגי: מכובדי, סגן שר הפנים.

יואב בן צור: אדוני היושב ראש, גברתי היושבת בראש, ברשותכם.

יואב בן צור: אני שמח על הדיון הזה ודיברתי אתך לפני זמן רב, אחרי שישבתי בחדרה – עם ראש העיר ועם חבר המועצה - ושמעתי את האנשים.

יואב בן צור: פניתי אליך וביקשתי ממך שיתקיים כאן דיון וברוך השם הדיון הזה מתקיים.

יואב בן צור: אני אומר דבר אחד.

יואב בן צור: אם רוצים לפנות את שדה התעופה הרצליה כדי לתכנן שם דירות, לבנות ולהציף את השוק בדירות כדי שהמחירים ירדו - זאת פעולה חיובית.

יואב בן צור: זה לא אומר שאנחנו עכשיו צריכים להעביר את הסבל שהיה לתושבי הרצליה, במיוחד בשבתות, לא מהצד הדתי של השבת אלא מצד המנוחה של השבת, מהצד החברתי-הרווחתי של האנשים שרוצים לנוח בשבת, אבל כל היום שומעים מטוסים עולים ויורדים, אני חושב שבמציאות הזאת צריך להעביר את זה, אם רוצים להעביר, לשדות תעופה אחרים שקיימים כמו שדה התעופה בחיפה.

יואב בן צור: יתכבדו אותם אנשים פרטיים - ורובם הם אנשים עם מטוסים פרטיים – וייסעו עד חיפה כדי להטיס את המטוסים הפרטיים שלהם.

יואב בן צור: לא צריך להרוס איכות חיים של אזור כל כך יפה שגם כך כבר סובל מרמת תשתיות כאלה ואחרות שמפריעות לאיכות החיים של התושבים.

יואב בן צור: אני חושב שלא צריך שוב לעשות את הדבר הזה.

יואב בן צור: דיברתי גם עם הממונה על המחוז וגם הוא מבחינה מקצועית נגד המעבר הזה.

יואב בן צור: אני מקווה שאכן מינהל התכנון שנמצא עכשיו במשרד הפנים, על אף התוכניות שכבר נעשו, יעשה חושבים פעמיים והדבר הזה באמת יידחה.

יעקב מרגי: תודה רבה.

יעקב מרגי: אני גר במושב שמי שפעם עשה קורס טיס ועוסק בטיסה ובניווט, זה האזור שלנו.

יעקב מרגי: מושב שדה צבי, יגידו לך כל הטייסים ששם הם הוכשרו.

יעקב מרגי: ראינו את הפוגות של אז.

יעקב מרגי: אני רואה את הכדורים הפורחים, אנחנו רואים את החיילים בניווטים - זה אזור יפה – ואני מבין כאשר מדברים על זמזומים.

יעקב מרגי: מבין מה זה הזמזומים בנוסף למצב בו יש מתיחות בדרום ואז כל ההליקופטרים והמטוסים חוצים אותנו.

יעקב מרגי: אם כן, אני מבין מה זה.

יעקב מרגי: אני חושב שהמדינה שלנו לא כל כך גדולה ואין ביקוש מי יודע מה אבל זו דעתי בלבד.

יעקב מרגי: יוראי, רציתי לתת לך ווליום גבוה.

יעקב מרגי: הרמתי לך להנחתה.

יוראי להב-הרצנו: הדיון הזה הוא די מוזר בעיניי.

יוראי להב-הרצנו: חילופי הדברים.

יוראי להב-הרצנו: אנחנו יושבים כאן עם ראשי מועצות אזוריות וראשי ערים שלמעשה הם נקלעו לסיטואציה די בטעות.

יוראי להב-הרצנו: הוחלט להעתיק את השדה מהרצליה ולהעביר אותו, מי יודע איך, לחדרה או לאזור המהמם של מנשה.

יוראי להב-הרצנו: אני אומר לעצמי שאני לא רוצה לחוות דעה כי אין לי דעה.

יוראי להב-הרצנו: הייתי רוצה לשמוע מה העמדות המקצועיות.

יוראי להב-הרצנו: אתה אומר שנראה לך שאין ביקוש, אדוני היושב ראש, אבל אני הייתי רוצה לשמוע.

יעקב מרגי: נראה לי שהדיון יסוכם בלי שנשמע את העמדות המקצועיות?

יוראי להב-הרצנו: אני אומר שלי אין דעה, האם יש צורך בשדה תעופה כזה או אחר.

יוראי להב-הרצנו: להבנתי אדוני היושב ראש הפעילות של שדה התעופה בהרצליה היא מאוד ענפה.

יוראי להב-הרצנו: אני מהרצליה, אני גר בהרצליה ואני יודע שהפעילות היא מאוד ענפה וכנראה היא עונה על איזשהו ביקוש או על איזשהו צורך.

יוראי להב-הרצנו: הייתי רוצה לשמוע מרשות שדות התעופה האם יש צורך בשדה תעופה נוסף כי אין שדה תעופה קטן בין חיפה לבאר שבע שנותן את השירותים הללו אני מדבר על שדה תעופה שמשרת את הצרכים הללו.

יוראי להב-הרצנו: הייתי רוצה לשמוע אם יש צורך.

יוראי להב-הרצנו: אם יש צורך, אפשר לדון היכן ממקמים אותו.

יוראי להב-הרצנו: לגבי איך הוחלט להעתיק את זה דווקא לאזור שלכם.

יוראי להב-הרצנו: אני מבין מהשיח שיש כאן וגם מחומרים שקראתי לפני הדיון שבהליך של ההחלטה חלו פגמים כלשהם של תכנון.

יוראי להב-הרצנו: הייתי רוצה לשמוע ממינהל התכנון איך בוצע התכנון, מה הוא כולל, האם נשקלו שיקולים סביבתיים ובריאותיים.

יעקב מרגי: תנוח דעתך.

יעקב מרגי: זה מה שיהיה.

יוראי להב-הרצנו: לתוך השיח הזה, לנו כנבחרי ציבור, בעיניי יש אפשרות לתת את סדר העדיפויות שלנו ביחס לבנייה רוויה עבור זוגות צעירים, עבור משפחות צעירות, שיקולים סביבתיים אבל אני חושב שעד עכשיו השיח מתבסס על תחושות.

יעקב מרגי: אני מודה לך על הציון לגבי ניהול הוועדה.

יעקב מרגי: הכי טוב לבוא ולומר שתאמרו מתנגדים או תומכים.

יעקב מרגי: כל הדיונים, אם הם לא היו מוזרים, לא היו מתקיימים בוועדות.

יעקב מרגי: אין לנו זמן מיותר.

יעקב מרגי: יש לנו עוד הרבה נושאי קורונה.

יעקב מרגי: אני מבין את דבריך, אבל זה יהיה.

יעקב מרגי: אני באתי להרגיע אותך ולומר לך שזה יהיה.

יעקב מרגי: לא יהיה סיכום דיון בלי שנשמע את כל הצדדים.

יעקב מרגי: אמרתי בפתיח שאני יכול גם לשנות את דעתי אם אני אשמע דברים משכנעים.

יעקב מרגי: תנוח דעתך ידידי.

מיכל (מיקי) חיימוביץ': אני חושבת שהנחת היסוד שלנו או הנחת היסוד של סגן שר הפנים על העתקת הפעילות לחיפה, אני חושבת שצריך לשאול עליה גם שאלות ולא לקבל אותה כקו מנחה.

מיכל (מיקי) חיימוביץ': כמי שמסתובבת הרבה בחיפה ומייצגת את תושבי חיפה, אני חושבת, הם מביעים דאגה קשה מהרעיון הזה להעתיק את השדה לשם.

מיכל (מיקי) חיימוביץ': אני חושבת שתושבי חיפה סובלים מספיק.

מיכל (מיקי) חיימוביץ': אני חושבת שאם אנחנו נחלק את מה שקורה בהרצליה לכל שדות התעופה שיש בארץ, לי זה נראה הפתרון הנכון יותר מאשר להעביר את השדה לחיפה.

מיכל (מיקי) חיימוביץ': זה לא נראה לי הפתרון הנכון.

יעקב מרגי: תודה.

יעקב מרגי: רם שפע.

רם שפע: בוקר טוב.

רם שפע: אני מתנצל.

רם שפע: אני עוד שלוש דקות מנהל דיון אצלי בוועדת חינוך.

רם שפע: באתי לכאן כי הנושא חשוב לי.

רם שפע: למען הגילוי הנאות, אני תושב עמק חפר, אני גר בקיבוץ בגבעת חיים איחוד ושדה התעופה המתוכנן הזה נמצא קרוב אלי בערך כמו לחדרה.

רם שפע: אני כן אומר שיצא לי לשוחח גם עם רון, גם עם ידידי ראש עיריית חדרה צביקה וגם עם אילן שדה.

רם שפע: נעשתה עבודה, יוראי, מאוד מאוד רצינית בנושא הזה.

רם שפע: אנשים שהקדישו הרבה מאוד שעות.

רם שפע: גם אני קראתי את כל התבחינים ועברתי על כל ההחלטות של הוות"ל ושל תמ"א 15 ואני באמת מכיר לעומק.

רם שפע: הדבר המרכזי שאני חושב שצריך לעמוד כאן לנגד עינינו זה שיש טעם לפגם בתהליך.

רם שפע: כשתהליך לכאורה פגום זה אומר – וטוב שגם שבג"צ הבין את זה – שצריך להבין טוב מאוד מה היו השיקולים לחשוב שזה המקום היחיד שאפשר להעביר אליו את שדה התעופה.

רם שפע: אני בכלל לא מתייחס לשאלת עד כמה השימושים גדולים, כמה אנשים משתמשים בזה וצריכים את שדה התעופה האזרחי הזה.

רם שפע: אני חושב שאנחנו צריכים – ואני סומך עליכם, שני יושבי הראש, חבריי – שבוועדה הזאת הדיון יהיה מקצועי.

רם שפע: תגלו כמוני, אתם בטח כבר יודעים, שיש פעם לפגם ואז מקומות אחרים יוכלו להיבחן.

רם שפע: אני סומך עליכם שתעשו את זה.

רם שפע: סליחה שאני תכף אצא.

רם שפע: כל הכבוד על הדיון.

יעקב מרגי: תודה.

יעקב מרגי: יבגני, בבקשה.

יעקב מרגי: לאחר מכן נשמע את שרון בן עזרא.

יבגני סובה: תודה רבה.

יבגני סובה: קודם כל, אני אמנם לא תושב המקום אבל גדלתי בבית אליעזר, אז אפשר לשייך אותי לבן המקום.

יבגני סובה: את העלייה שלי בישראל התחלתי בבית אליעזר ואני מכיר את המקום הזה.

יבגני סובה: מספיק שאני שומע את תושבי המקום ואני שומע את ראש העיר ואת סגן ראש העיר שהוא מטעם מפלגתנו, רומן גישר.

יבגני סובה: עם צביקה לא יצא לי לדבר אבל אני בהחלט מכיר את העמדה.

יבגני סובה: מספיק שאני שומע את תושבי חדרה והאזור, ואני אומר שאם אלה התושבים וזאת עמדת התושבים, למה שמדינה תקבע משהו שהוא בניגוד לתושבים?

יבגני סובה: כנראה יש כאן פגם - אני אפילו מדלג על המילה כנראה – וגם כשאני שומע את סגן שר הפנים שהוא אומר שהוא מקווה, לא צריכה להיות תקווה אלא צריך להיות קו מנחה.

יבגני סובה: אתה סגן שר הפנים.

יעקב מרגי: מינהל התכנון לא היה במשרד הפנים.

יבגני סובה: אתה סגן שר הפנים ואתה בממשלה ואני מקווה שאם אתה מאמין שצריך לעצור את זה ולמצוא חלופה, אל תקווה, תעשו.

יבגני סובה: אנחנו נתמוך, גם באופוזיציה, בכל החלטה שתהיה לטובת התושבים.

יואב בן צור: איזה מזל שיש לנו עכשיו אישור מישראל ביתנו שיתמכו בנו.

יבגני סובה: זה לא אישור.

יבגני סובה: אני נותן תקווה כי אני מקווה.

יעקב מרגי: זאת רוח גבית.

יבגני סובה: אתה צריך לתת קו מנחה לביצוע כי אתם הממשלה.

יבגני סובה: לכן אני באמת חושב ומאמין שיימצא הפתרון ואני בהחלט אתמוך בעמדה של התושבים שמתנגדים כרגע לדבר הזה וזה מה שחשוב לי כי אני יודע שזאת לא רק עמדה פוליטית של ראש העיר או סגן ראש העיר או ראש המועצה.

יבגני סובה: אני יודע שזה באמת מדאיג את התושבים ברמה כל כך עמוקה וצריך להקשיב להם.

יעקב מרגי: תודה.

יעקב מרגי: מר בן עזרא.

יעקב מרגי: תציג את עצמך.

שרון בן עזרא: שלום.

שרון בן עזרא: רשות שדות התעופה, ראש אגף תפעול וראש הפרויקט.

שרון בן עזרא: רשות שדות התעופה, כמי שאמונה על התשתיות התעופתיות, פועלת על פי החלטת גופי התכנון וכמובן על פי החלטת משרד התחבורה.

שרון בן עזרא: עם החלטת המועצה הארצית על תכנון סגירת הפעילות בהרצליה, פעלנו במספר אפיקים על פי החלטות.

שרון בן עזרא: קידום תהליך להעתקה זמנית של הפעילות מהרצליה לחיפה, תת"ל 80, ובעצם קידום תוכנית לאתר הקבוע.

שרון בן עזרא: קידום התוכנית לאתר הקבוע נעשה באמצעות או עבור הוות"ל כאשר הוות"ל בעצם אישר את מיקום וקבע את מיקום שדה הקבע באזור שנקרא חדרה מזרח.

שרון בן עזרא: זה תת"ל 74.

יעקב מרגי: מכובדי, לגבי ההליך – שמענו.

יעקב מרגי: ניתנה זכות שימוע.

יעקב מרגי: הוכר שהיה ליקוי בהליך.

יעקב מרגי: בוא נדלג על ההליך ותן לנו, כפי שביקש חבר הכנסת יוראי, נתונים, האם צריך או לא צריך, כמויות, אם יש לך.

יעקב מרגי: אני שמקווה שבאת מוכן לדיון.

שרון בן עזרא: נכון להיום שדה התעופה בהרצליה משמש השדה העיקרי, אם לא כמעט היחידי, לתעופה הכללית, לתעופה הקלה של מדינת ישראל.

שרון בן עזרא: נמצאים שם מרבית בתי הספר לטיסה של מדינת ישראל, הפעילויות שיש שם הן הכשרת טייסים, כשירויות מבצעיות של טייסים ומכוני הבדק והתעופה הכללית של מדינת ישראל.

שרון בן עזרא: הפעילות הזו היום היא בעצם פעילות שהיא מהווה את מרכז התעופה הקלה.

שרון בן עזרא: נכון להיום חונים שם כ-120 כלי טיס.

שרון בן עזרא: נכון להיום כל פעילות הבדק של התעופה הקלה נמצא שם.

שרון בן עזרא: הפעילות הזו זו הפעילות שמתוכננת לעבור ולהיות פתרון הקבע שמתוכנן לפי תת"ל 74.

יעקב מרגי: שקלתם פיזור, כפי שאמרה חברת הכנסת מיקי חיימוביץ'?

שרון בן עזרא: התהליכים האלה נשקלו.

שרון בן עזרא: נמצאים אתנו גם רת"ע והוות"ל.

שרון בן עזרא: אלה בעצם החלטות של רשות תעופה אזרחית יחד עם הוות"ל.

שרון בן עזרא: נשקלו גם חלופות רבות וגם נשקלו מספר רב של אתרים.

שרון בן עזרא: נדמה לי 45 אתרים.

שרון בן עזרא: זו ההחלטה שהייתה.

נאוה אלינסקי רדעי: אני מתכננת הוות"ל.

נאוה אלינסקי רדעי: כבר בשנת 2016 אנחנו קיבלנו לוות"ל את הבקשה לקדם פרויקט לאיתור חלופה לשדה תעופה הרצליה.

נאוה אלינסקי רדעי: ההחלטות על פינוי עתידי של הרצליה כבר התקבלו שנים רבות קודם לכן,

נאוה אלינסקי רדעי: עוד בתוכנית המחוזית של מחוז תל אביב.

יעקב מרגי: את הצורך בפינוי, אנחנו מבינים.

נאוה אלינסקי רדעי: בתהליך התכנוני שנעשה אצלנו, גם אנחנו, עת קיבלנו את המשימה הזאת, שאלנו את עצמנו היכן הכי נכון למקם אותו ומי אמר שמרכז הארץ.

נאוה אלינסקי רדעי: ולכן דרשנו מצוות התכנון של רשות שדות התעופה לפרוס את מרחב החלופות הכי רחוק שניתן וקבענו שתחום הבדיקה יהיה ממנחת ערד עד מנחת מגידו, בהחלט מתוך חשיבה שניתן לבחון כל מקום.

נאוה אלינסקי רדעי: בתחילת התהליך אפילו לעתים פתחו מפות ואמרו אולי כאן ואולי שם.

נאוה אלינסקי רדעי: היה כאן אוסף רב מאוד של חלופות, 44 חלופות שנרשמו בתחילה ונבדקו.

נאוה אלינסקי רדעי: כדי להתחיל בהליך תכנון אתה צריך לדעת קודם כל מה אתה מתכנן, מה אתה צריך, מה הצורך ההכרחי שלך.

נאוה אלינסקי רדעי: אז נקבעו שני תנאי סף כאשר האחד הוא שיש מרחב קרקעי שניתן להכניס בו את השדה, והשני, שיש מרחב אווירי.

יעקב מרגי: אתם לא בוחנים עוד צד אחד?

מיכל (מיקי) חיימוביץ': שאולי לא צריך אותו.

יעקב מרגי: אם בכלל צריך.

נאוה אלינסקי רדעי: בוודאי שנבחן.

יעקב מרגי: לא אמרת את זה.

יעקב מרגי: אנחנו מקשיבים לך בקשב רב ולכן זה הקפיץ אותנו כשאמרת רק שני תנאים.

נאוה אלינסקי רדעי: אני דיברתי על תנאי הסף לבדיקה פיזית, היכן ניתן למקם שדה.

נאוה אלינסקי רדעי: אם יש לו שמים ואם יש לו אדמה.

נאוה אלינסקי רדעי: זה קודם כל.

נאוה אלינסקי רדעי: מבחינת הצורך, הוצג לנו הצורך, הוצגו לנו כל המרכיבים של התעופה הכללית שנמצאים בהרצליה, ששרון ציין אותם, ויש שם גם תפקודים נוספים כמו חניית כלי טיס, משם יוצאים לטיסות צילומי אוויר וגם לכיבוי אש וריסוס, טיסות אמבולנסים ועוד צרכים שיש בשדה שהם חלק.

יעקב מרגי: רשות תעופה אזרחית הייתה מעורבת?

נאוה אלינסקי רדעי: בוודאי.

נאוה אלינסקי רדעי: לאורך כל הדרך.

יעקב מרגי: אנחנו נשמע אותם.

מיכל (מיקי) חיימוביץ': אני הבנתי שלא רק שהיא הייתה מעורבת אלא היא זאת שבעצם התוותה את כל התכנון.

מיכל (מיקי) חיימוביץ': היא זאת שבעצם עמדה מאחורי התכנון ולא אתם.

נאוה אלינסקי רדעי: היא הרגולטור מטעם משרד התחבורה.

מיכל (מיקי) חיימוביץ': לא נכון.

מיכל (מיקי) חיימוביץ': היא לא הרגולטור של התכנון בארץ.

נאוה אלינסקי רדעי: תכנון תעופה אזרחית היא הרגולטור לנושא.

נאוה אלינסקי רדעי: רשות שדות התעופה היא היזם.

מיכל (מיקי) חיימוביץ': ממתי יזם מתכנן?

מיכל (מיקי) חיימוביץ': ממתי יזם מתכנן תוכנית לאומית עם אינטרסים לאומיים?

מיכל (מיקי) חיימוביץ': ממתי?

מיכל (מיקי) חיימוביץ': תגידי לי ממתי.

מיכל (מיקי) חיימוביץ': יש עוד דוגמה לזה?

מיכל (מיקי) חיימוביץ': אני לא מכירה.

מיכל (מיקי) חיימוביץ': כולנו לא מכירים.

יעקב מרגי: אני רוצה להבין.

יעקב מרגי: אני חשבתי שיושבת ראש ועדת הפנים והגנת הסביבה אומרת את זה אולי בלהט ואת לא סתרת אותה.

יעקב מרגי: את אומרת שרת"ע תכננה?

נאוה אלינסקי רדעי: לא.

יעקב מרגי: לא אמרת לה שזה לא נכון.

יעקב מרגי: הלכת אתה.

נאוה אלינסקי רדעי: לא נכון.

יעקב מרגי: אני יודע מה זה רגולטור ואני יודע מה זה מתכנן.

יעקב מרגי: אני יודע מה שאלתי.

נאוה אלינסקי רדעי: אני אחזור על דבריי.

נאוה אלינסקי רדעי: רת"ע הוא הרגולטור בנושא תעופה.

נאוה אלינסקי רדעי: רשות שדות התעופה היא היזם והיא הביאה מטעמה, שכרה צוות תכנון שבחרה אותו במכרז, והיא מובילה את המשימה.

נאוה אלינסקי רדעי: זאת המשימה שלה למצוא חלופה להרצליה.

נאוה אלינסקי רדעי: אנחנו מוסד התכנון שבוחן את התוכנית.

יעקב מרגי: אם אני מבין טוב.

יעקב מרגי: מינהל התכנון אמון על התכנון הגדול וייעוד הקרקעות.

נאוה אלינסקי רדעי: נכון.

יעקב מרגי: על תכנון פרטני, ודאי שלא.

יעקב מרגי: אלה היזמים.

נאוה אלינסקי רדעי: היזם עושה ואנחנו בסוף מאשרים או דוחים.

יעקב מרגי: השאלה אם זה תואם את התמ"אות שלכם.

נאוה אלינסקי רדעי: הפריסה הכללית של שדות תעופה ומנחתים בארץ כלולה בתמ"א 15.

נאוה אלינסקי רדעי: על פי תמ"א 15 הייתה חלופה באמת לשדה תעופה בעין שמר, ומכאן נולד המיקום של האזור הכללי עליו מדובר.

נאוה אלינסקי רדעי: החלופה שנבחרה לבסוף, מבין 44 חלופות ולאחר סינונים ולאחר בחינת היבטים קרקעיים, אוויריים וסביבתיים, ושלושה מהלכים של סינון חלופות, נבחרה החלופה הזאת.

יעקב מרגי: אני אשאל עוד שאלה.

יוראי להב-הרצנו: גם לי יש שאלה.

יעקב מרגי: אני אתן לך אבל יש עוד הרבה שרוצים להתייחס ב-זום.

יעקב מרגי: תמתין.

יעקב מרגי: אתה הבנת הכול ואתה לא צריך סקירה.

יוראי להב-הרצנו: לא.

יוראי להב-הרצנו: לא הבנתי.

יעקב מרגי: אני עוד לא הבנתי.

יוראי להב-הרצנו: גם אני לא הבנתי.

יעקב מרגי: חכה עם השאלות.

יעקב מרגי: נגמר הדין?

יעקב מרגי: יש לך קוצר רוח?

יעקב מרגי: אני מזמין אותך לוועדות אחרות.

יעקב מרגי: תרשה לי לנהל את הדיון.

יעקב מרגי: מתחילת הדיון הבנתי שיש לך שאלה.

יעקב מרגי: אני אתן לך.

יוראי להב-הרצנו: למה אתה מדבר אלי כך?

יעקב מרגי: כי אתה מדבר אלי כך.

יוראי להב-הרצנו: אתה אומר לי ללכת לדיון אחר?

יעקב מרגי: אם יש לך קוצר רוח.

יוראי להב-הרצנו: אין לי קוצר רוח.

יעקב מרגי: אז שב אתנו ותשמע את כל הדיון.

יעקב מרגי: הבנתי שיש לך שאלה.

יעקב מרגי: תמתין.

יעקב מרגי: אני רוצה לשאול אותך שאלה גברתי.

יעקב מרגי: האם נאלצתם לשנות תמ"אות?

נאוה אלינסקי רדעי: בעקבות התוכנית הזאת?

נאוה אלינסקי רדעי: לא.

יעקב מרגי: תמיד השטח הזה היה בתמ"אות שלכם שטח שיכול להיות לתעופה?

נאוה אלינסקי רדעי: השטח הזה כיום הוא שטח חקלאי, הוא שטח פתוח.

נאוה אלינסקי רדעי: הוא לא שטח שיועד בתוכנית קודמת לשדה תעופה.

נאוה אלינסקי רדעי: הוא לא שטח שיועד לפיתוח.

יעקב מרגי: הוא היה בתוך התמ"א?

נאוה אלינסקי רדעי: בתמ"א 15?

יעקב מרגי: יש לכם תמ"א לתעופה, נכון?

יואב בן צור: תמ"א 35.

נאוה אלינסקי רדעי: יש לנו.

נאוה אלינסקי רדעי: יש תמ"א לתעופה, יש בה נקודות.

יעקב מרגי: האם השטח שנבחר היה מסומן באותן נקודות?

נאוה אלינסקי רדעי: הוא נחשב חלופה לאתר עין שמר שסמוך לאתר הזה.

יעקב מרגי: את עונה לי ולא עונה לי.

יואב בן צור: בתמ"א עצמה היה רשום כנקודה?

יואב בן צור: בתמ"א 15.

נאוה אלינסקי רדעי: התמ"א עצמה היא כבר בת 30 או 40 שנים.

יואב בן צור: אבל את משתמשת בה.

נאוה אלינסקי רדעי: רגע.

נאוה אלינסקי רדעי: לא.

נאוה אלינסקי רדעי: יש הליך לאבחון תמ"א 15.

יעקב מרגי: אני שאלתי וחבל שזה יהיה בחלל האוויר.

יעקב מרגי: אני רוצה לשמוע את רת"ע שישלים לנו את התמונה ואחר כך, יוראי, תוכל לשאול כל שאלה שתרצה.

נאוה אלינסקי רדעי: האתר הזה, אנחנו מתייחסים אליו כחלופה, כתת-חלופה, של אתר עין שמר שמסומן בתמ"א.

נאוה אלינסקי רדעי: אין מגבלה סטטוטורית להקים אותו.

נאוה אלינסקי רדעי: סטטוטורית זה ניתן ותוכנית לתשתית לאומית יכולה גם לקבוע את יעוד הקרקע.

יעקב מרגי: מאחר ודייקת, אני שוב שואל.

יעקב מרגי: נאלצתם לשנות עדכון התמ"א?

נאוה אלינסקי רדעי: אפשר לומר שזה עדכון התמ"א.

נאוה אלינסקי רדעי: מהווה עדכון התמ"א וזה תהליך.

יעקב מרגי: תודה.

יעקב מרגי: אני מרגיש כמו בבית משפט או ברפת כשאני צריך לחלוב.

יעקב מרגי: רת"ע, רשות תעופה אזרחית, אתם אתנו ב-זום?

יואל פלדשו: כן.

יואל פלדשו: אני מנהל רת"ע.

יואל פלדשו: אני הגורם המקצועי.

יואל פלדשו: אני חלק ממשרד התחבורה.

יואל פלדשו: לגבי השאלה של צורך לשדה למטוסים, מה שאתם קוראים תעופה כללית, יש צורך והצורך הוא חזק.

יואל פלדשו: אני מזכיר לכם ששדה דב גם הוא שימש את התעופה הכללית והוא נסגר.

יואל פלדשו: הצורך נובע משום שזה אחד המרכיבים של תעופה.

יואל פלדשו: התעופה בנויה למעלה בצד המסחרי ולמטה בצד התעופה הכללית.

יואל פלדשו: התעופה הכללית בין היתר מספקת את שירותי הצילום שהמשרד צריך, את שירותי הריסוס, את שירותי האמבולנס ושירותי הדרכה.

יואל פלדשו: הצורך הזה הוא ברור לחלוטין.

יואל פלדשו: אני רוצה להסביר לכם איך אנשים מכשירים את עצמם בארץ.

יואל פלדשו: אנשים מכשירים את עצמם בארץ בגלל שההכשרה יקרה.

יואל פלדשו: הם באים בבוקר, עושים את הטיסות, הולכים לעבוד ואחר כך חוזרים.

יואל פלדשו: לכן הנושא של מיקום שדה תעופה לתעופה כללית כבר נבחן 15 שנים וצריך להיות איזשהו שדה תעופה במרכז הארץ.

יואל פלדשו: אי אפשר לעשות שדה בקצה.

יואל פלדשו: אם אתם רוצים לראות דוגמה לשדה נהדר שבנינו בדרום, זה שדה תעופה עובדה ואיך הוא עומד שומם.

יואל פלדשו: זאת דוגמה.

יואל פלדשו: השדה צריך להיות באזור הביקוש שמתאפיין על ידי אנשים ואלה לא אנשים שבאים רק ליהנות.

יעקב מרגי: מכובדי, רגע.

יעקב מרגי: אני לא רוצה לבחור פתגם מהתלמוד שאומר מי מרחיק עדותו.

יעקב מרגי: לא היית צריך להרחיק עד עובדה כדי לומר ראו דוגמה, הוא שומם.

יעקב מרגי: עובדה הוא לא הצורך ואף אחד כאן לא יאמר לך ללכת לעובדה.

יעקב מרגי: אנחנו יודעים היכן ממוקם עובדה במפה ובהוויה הישראלית.

יעקב מרגי: אל תלעג לאינטליגנציה של היושבים כאן.

יואל פלדשו: למה אתה נוזף בי?

יעקב מרגי: אני לא נוזף.

יואל פלדשו: אתה לא רוצה לקבל את דעתי, תגיד.

יעקב מרגי: אני לא נוזף.

יעקב מרגי: אתה לא יכול להביא ראיה מעובדה כשמדברים על שדה תעופה אזרחי.

יואל פלדשו: אני מראה דוגמא של דבר שבונים אותו והוא לא נמצא במרכז הביקושים.

יואל פלדשו: זה אותו הדבר.

יואל פלדשו: מי שחושב שאפשר לבנות היום שדה תעופה כללי בראש פינה, לא יצא ממנו שום דבר.

מיכל (מיקי) חיימוביץ': למה צריך שדה תעופה כללי?

יואל פלדשו: תנו לי לסיים בבקשה.

מיכל (מיקי) חיימוביץ': לא.

יואל פלדשו: אם אתם לא רוצים שאני אדבר, אני לא אדבר.

יואל פלדשו: תנו לי לסיים.

יעקב מרגי: בבקשה.

יואל פלדשו: אם מישהו חושב שאפשר לבנות שדה תעופה כללי בחיפה, רק להזכיר לכם ששדה תעופה הרצליה עמד להיסגר, ממש כחודש לפני הסגירה שלו היה בג"צ שפתח אותו, אף אחד מהאנשים לא עבר לחיפה.

יואל פלדשו: אנשים התחילו למכור מטוסים.

יואל פלדשו: אז אתם יכולים לא לקבל את דעתי.

אוסנת הילה מארק: וואו, איזה לחץ.

יואל פלדשו: דרך אגב, אני מחדרה.

יואל פלדשו: אתם יכולים לא לקבל את דעתי, אבל דעתי המקצועית, דעתנו המקצועית, כבר לאורך שנים אומרת כן, צריך להיות שדה תעופה לתעופה כללית במרכז המדינה.

יואל פלדשו: היה רצוי שיהיה בהרצליה.

יואל פלדשו: דרך אגב, בהרצליה התושבים היום רוצים אותו, זה לא שהם לא רוצים אותו, הם הבינו אבל הוא משית מגבלות בנייה מאוד מאוד גדולות, זה אזור אורבני גדול, ולכן זזנו הכי צפונה שאפשר לזוז בצורה כזאת שזה עדיין מאפשר.

יואל פלדשו: דרך אגב, זאת פשרה.

יעקב מרגי: תודה.

יעקב מרגי: יוראי.

יוראי להב-הרצנו: תודה אדוני היושב ראש.

יוראי להב-הרצנו: רציתי לשאול את נאוה.

יוראי להב-הרצנו: אחרי שהבנו שיש צורך והגדרת מה הקריטריונים על בסיסם קיבלת את ההחלטה להציב את זה בחדרה, אמרת מה הם הקריטריונים הפוזיטיביים שזה שטח ומרחב אווירי.

נאוה אלינסקי רדעי: אלה תנאי סף לבדוק אותם.

יוראי להב-הרצנו: הייתי רוצה לדעת, מאחר ואני מהרצליה ואני יודע שגם ראשת העיר הקודמת יעל גרמן הגדירה את הדבר הזה כמפגע, את הימצאות שדה התעופה בלב אוכלוסייה אזרחית בעיר גדולה כחדרה או כהרצליה, כמפגע שפוגע באיכות החיים של התושבים, האם הקריטריון הזה של פגיעה אנושה וקשה מאוד באיכות החיים של תושבי חדרה הובאה לידי ביטוי בתהליך קבלת ההחלטות שלכם היכן למקם את השדה?

יוראי להב-הרצנו: יושבים כאן נציגי תושבי העיר, ואני לא יודע, הנציג של רת"ע אמר שתושבי הרצליה רוצים את זה.

יוראי להב-הרצנו: לא.

יוראי להב-הרצנו: ראש עיריית הרצליה שמייצג את תושבי הרצליה וגם הקודמת מתנגדים להימצאות השדה שם.

מיכל (מיקי) חיימוביץ': בהרצליה יש תושבים שהם בעד.

יוראי להב-הרצנו: בסדר.

יוראי להב-הרצנו: אני מדבר על מרבית התושבים.

יעקב מרגי: נשמע גם אותם.

יוראי להב-הרצנו: הייתי רוצה לשמוע האם הקריטריון של פגיעה באיכות החיים של התושבים וסכנה כתוצאה מהפעלת שדה הובאה לידי ביטוי ואיזה משקל נתתם לה.

נאוה אלינסקי רדעי: אכן יש קבוצה לא קטנה של תושבי הרצליה שהיום היו שמחים שהשדה יישאר.

יעקב מרגי: אנחנו אחר כך נשמע את צבי דותן והוא יבטא את עצמו היטב.

נאוה אלינסקי רדעי: אבל השאלה שלך, אולי תגדיר לי איך אתה מודד פגיעה אנושה וקשה.

יעקב מרגי: אמר לך יואל.

יעקב מרגי: אמר לך מכירת מטוסים של עשרה אנשים במדינת ישראל שמכרו מטוסים, ואני זזתי באי נוחות על כיסאי וממש ממש כאב לי וזה זעזע אותי.

נאוה אלינסקי רדעי: אני רוצה לשאול מה זאת פגיעה אנושה וקשה.

נאוה אלינסקי רדעי: כשמתכננים, יש קריטריונים, יש הנחות ויש מוסכמות שלפיהן אתה בודק.

נאוה אלינסקי רדעי: לדוגמה, לעניין הרעש, נבחנים ספי רעש מסוימים, בוחנים היכן נעשית ההקפה של המטוס מעל השדה, היכן הוא ינחת, לאן הוא ימריא ולפי זה מדרגים את עקומות הרעש ועל מי הן ישפיעו ועל מה הן ישפיעו.

נאוה אלינסקי רדעי: לפי הבדיקות שאנחנו עשינו, לרשויות יש אמנם השגות נגד הבדיקות ואנחנו צריכים לברר את העניין הזה, אנחנו סבורים על פי כל העבודה שנעשתה עד היום, עוד לפני שהוכנה התוכנית המפורטת שהיא בהליכים כרגע, שלא תהיה חריגה מהקריטריונים בתחום הרעש.

נאוה אלינסקי רדעי: אבל זה נושא שכנראה הוא עולה לוויכוח.

אוסנת הילה מארק: זה נושא שאף פעם אי אפשר יהיה לקבל עליו שום התחייבות ושום בטוחה.

יוראי להב-הרצנו: לשיטתך הימצאות השדה בהרצליה היא לא פוגעת באופן קשה?

נאוה אלינסקי רדעי: זאת לא השאלה.

יוראי להב-הרצנו: אם את חושבת שזה לא מפגע שם וגם באופן דומה זה לא יהווה מפגע בחדר, יכול להיות שיש לנו הבדלי גישות ואיך זה פוגע בחיים של התושבים ובאיכות חייהם.

נאוה אלינסקי רדעי: אנחנו בוחנים את האתר.

נאוה אלינסקי רדעי: לא נתבקשנו לבטל את הרצליה.

נאוה אלינסקי רדעי: המשימה שלנו היא למצוא חלופה להרצליה.

נאוה אלינסקי רדעי: אנחנו בודקים.

יעקב מרגי: זה מינהל התכנון.

נאוה אלינסקי רדעי: אנחנו בודקים האם השדה החדש המוצע, האם הוא עומד בסטנדרטים התכנוניים המקובלים.

נאוה אלינסקי רדעי: זה מה שאנחנו עושים.

אוסנת הילה מארק: אדוני היושב ראש, אני רוצה לשאול אותך האם בין כל החלופות שהיו, גם שדה התעופה בעטרות נבחן כחלופה?

אוסנת הילה מארק: אם אנחנו מביאים את שדה התעופה בהרצליה ומעבירים אותו לחניית מטוסים בעטרות, שם אנחנו כמעט ולא פוגעים במרקם החיים של התושבים.

אוסנת הילה מארק: האם גם החלופה הזו נבחנה?

נאוה אלינסקי רדעי: היא נבחנה.

נאוה אלינסקי רדעי: שוב, ההצעה של פיצול שימושים, של חניה פה, בדק שם וצילום אוויר כאן, נבחנה.

נאוה אלינסקי רדעי: אבל זה לא נמצא כפתרון באמת מוצלח.

אוסנת הילה מארק: אז הפתרון הוא לקחת שדה אחד, לרכז בו את הכול ולפגוע בכל התושבים בחדרה?

נאוה אלינסקי רדעי: אם המדינה החליטה שהיא צריכה שדה נוסף לתעופה הכללית, יהיה שדה שהוא יכול לתפקד.

אוסנת הילה מארק: זאת אומרת, את אומרת לי שהחלופה של עטרות נבחנה והיא לא נמצאת מתאימה

נאוה אלינסקי רדעי: עטרות לא יכולה לקבל את כל הפונקציות של שדה תעופה.

מיכל (מיקי) חיימוביץ': למה צריך הכול?

יעקב מרגי: למה לא לפזר?

מיכל (מיקי) חיימוביץ': היום בשדה התעופה בהרצליה יש 25 אחוזים מהתעופה הכללית.

יעקב מרגי: התכולה.

מיכל (מיקי) חיימוביץ': אתם רוצים שדה שיעברו אליו 80 אחוזים ומה שבעצם אתם עושים, קודם כל אתם מייבשים את כל שאר שדות התעופה ברחבי הארץ, אתם ממקמים את הכול שוב במרכז, מייבשים את הפריפריה ואני אומרת לכם שבעיניי יש כאן – כדי שהם יוכלו לגבות דמי שימוש – אולי היבט של כסף.

מיכל (מיקי) חיימוביץ': נשמע לי שיש כאן

מיכל (מיקי) חיימוביץ': בעלי הון עם מטוסים שכל מה שהם רוצים זה שהם יצטרכו בבוקר לקום ולנסוע 10 דקות לשדה התעופה.

אוסנת הילה מארק: צריך לקחת בחשבון שיש את שדה התעופה בעטרות שמיובש מזה שנים.

אוסנת הילה מארק: אפשר להשתמש בו.

יעקב מרגי: שדה תימן.

יעקב מרגי: מגידו.

מיכל (מיקי) חיימוביץ': ראשון לציון.

מיכל (מיקי) חיימוביץ': חצרים.

אוסנת הילה מארק: אולי אפשר לרכז בהם.

נאוה אלינסקי רדעי: לכל חלופה יש גם את האילוצים.

נאוה אלינסקי רדעי: שדה תימן הוא פעיל בסופי שבוע בעיקר.

נאוה אלינסקי רדעי: במהלך השבוע המרחב האווירי שם ממש מוגבל.

נאוה אלינסקי רדעי: אם היה לו מרחב אווירי, יכול להיות שהוא היה חלופה טובה.

אוסנת הילה מארק: למה דווקא בחרתם את חדרה כשאתם יודעים שיש בעיות תכנוניות בחדרה?

אוסנת הילה מארק: יש להם צרות אחרות נוספות.

אוסנת הילה מארק: אז להעמיס עליהם גם שדה תעופה?

מיכל (מיקי) חיימוביץ': אנחנו רוצים לשמוע עכשיו את רון שגן, מחזיק תיק הנדסה ויושב ראש ועדת משנה לתכנון בעיריית חדרה.

מיכל (מיקי) חיימוביץ': בבקשה.

רון שגן: תודה יושבי הראש, חברי הכנסת.

רון שגן: אנחנו הגענו אליכם היום לעצור תהליך שאם היו מספרים לי עליו בלי לומר היכן הוא קורה, לא הייתי מאמין שזאת מדינת ישראל.

רון שגן: פשוט כך.

רון שגן: תת"ל 74 נולדה בחטא, מתוך איזשהו רצון כן וראוי להוריד את מחירי הדיור במקום נחשק כמו אזור הרצליה לטובת תכנון של יחידות דיור ואחרי מאבק של 15 שנים של תושבי הרצליה, קפץ הוותמ"ל על המציאה – הוועדה לתכנון מתחמים מועדפים – ואמר קדימה, הנה יש לנו וין-וין לכולם.

רון שגן: אמר לבית המשפט שאנחנו רוצים ללכת ולבנות, רק מה, צריך להיפטר איכשהו מהצ'ופצ'יק הזה, משדה התעופה בהרצליה, שהוא מעין תחביב איזוטרי למתי מעט והגם שהתחביב לגיטימי, הוא תשתית לאומית בערך כמו שמגרש גולף הוא תשתית לאומית.

רון שגן: זו הרמה פחות או יותר.

רון שגן: רת"ע רש"ת - מעניין, כתבתי את זה לפני הדיון וזה צלח – יסבירו לכם שהנה נגמרים הטייסים העבריים באל על ורחמנא ליצלן אנחנו עוד רגע נצא למיקור חוץ – ושמעתי את זה – בהודו או בטייוואן.

רון שגן: אין ביטחון תעופתי ונגמרה הציונות.

רון שגן: זאת בערך הגישה.

יעקב מרגי: יש לך מזל שלא שלחו אותך לאינדונזיה.

רון שגן: כן.

רון שגן: לא משנה ש-85 אחוזים מהטייסים המסחריים מוכשרים באל על וגם אלה שלא, לרוב בוחרים משיקולי כסף ורגולציה לעשות את זה בחוץ לארץ, גם היום.

רון שגן: לא זו בלבד אלא גם הדוחות של רת"ע מראים, כשבודקים אותם – ואני בדקתי את הדוחות של רת"ע – על ירידה לאורך השנים במספר הטייסים שמוכשרים על ידם, אז גם המציאות לא מראה את הצורך.

רון שגן: אבל מה זה משנה, המציאות לא משנה להם.

רון שגן: התכלית של רש"ת היא כלכלית.

רון שגן: המטרה שלה היא הרי להקים ולהפעיל שדות תעופה והיא היזם והגוף שאמון על בחירת החלופות, ואגב, נאוה, היה ראוי לציין שהם הצטמצמו מ-44 ל-17 בשלב האפס כי חיל האוויר התנגד.

רון שגן: אני בעוונותיי עושה שם כמה עשרות שנים מילואים ולא ראיתי איזה דין ודברים לאור הצורך האזרחי החמור.

רון שגן: מה שקורה זה שהיזם מגדיר את הקריטריונים, בוחר את צוות התכנון, הזנב מכשכש בכלב.

רון שגן: זה בערך כמו שתנובה תחליט מה מחירי החלב או שיבואני המכוניות יאמרו מה סל הרכב.

רון שגן: זה בערך אותה סיטואציה.

רון שגן: מה שמדהים בדבר הזה הוא שהקמת שדה תעופה היא באמת משימה קשה וסבוכה.

רון שגן: התקנות, המורכבות של זה, זאת לא משימה פשוטה לאנשי תכנון, בטח במדינה שהריבון האווירי הוא חיל האוויר.

רון שגן: אני מבין את הוות"ל, הם לא מוכשרים לזה, אין להם את תשומות הזמן והידע כדי לתכנן את זה.

רון שגן: הם ילמדו והם יקבלו כל מודל אקוסטי שייתנו להם חברינו בצוות התכנון וזה לא משנה שהמודל האקוסטי השתנה.

יעקב מרגי: אתה מדבר בפאתוס, אבל תדייק.

יעקב מרגי: יש להם את כל אנשי המקצוע.

יעקב מרגי: השאלה אם הם רוצים לעשות כפי שצריך.

רון שגן: זו דעתי.

רון שגן: אני חושב שהדבר הזה לא בכדי צריך להידון בתמ"א 15, במועצה הארצית.

רון שגן: דרך אגב, תמ"א 15(ב) עכשיו יוצאת וזה כמו תינוק.

רון שגן: אחרי 30 שנים, יש לנו תכלול אווירי מלא כולל הצרכים האיזוטריים משהו ואתם אומרים שאין תכנון, שזה לא רלוונטי, תמ"א 15 זה ארכאי.

רון שגן: אני רוצה לומר שנכנסנו לתהליכים וראינו את המספרים.

רון שגן: אנחנו לא מדברים בעלמא, בפאתוס וסיפורים.

רון שגן: השדה שתוכנן בפרוגרמה לא נכנס.

רון שגן: דיברת על תנאי סף קרקעיים.

רון שגן: הוא לא נכנס.

רון שגן: שיניתם את האפיון של השדה.

רון שגן: הוא לא נכנס.

רון שגן: הוכחנו לכם את זה במספרים אצלכם בוות"ל.

רון שגן: זאת עובדה.

רון שגן: עם מספרים אי אפשר להתווכח.

רון שגן: יתבטלו שדות בגלל התנגשות עם שדות קיימים אבל לא בגלל התנגשות עם עין שמר.

רון שגן: יש שם עלות העתקת תשתיות אסטרונומית ואף אחד לא מדבר על כסף.

רון שגן: אף אחד לא מדבר על כסף, על כמה עולה לבנות את השדה הזה.

רון שגן: בסוף גם המודל החישובי הוא מודל שאף אחד לא מסוגל בכלל לחתום עליו.

רון שגן: בא פרופסור לסטטיסטיקה, וזה לא פרופסור להשכרה, הוא עושה את זה בהתנדבות, הוא לא צריך את הכסף שלנו ואומר שכך לא עושים אחד ועוד אחד, יצא לכם אחד ועוד אחד שווה 11.

רון שגן: זה הוא אומר.

רון שגן: מרוב שזה היה חמור, הוא התנדב לעשות את הדבר הזה.

יעקב מרגי: נא לסכם.

רון שגן: אני מסכם.

רון שגן: תראו, אנחנו לא צמיתים שעברנו במקרה בנחלה של רת"ע.

רון שגן: הצורך של הציבור, הפגיעה שיכולה להיות ב-200,000 תושבים, פוטנציאל הפיתוח, התחדשות עירונית באזור הזה של חדרה שבכלל לא הגיע לשולחן התכנון הוא משהו שלא נשקל והוא הרבה יותר חשוב מהצורך של 35 מדריכי טיסה וכך וכך טייסים לשמר את התחביב שלהם.

רון שגן: בסופו של יום אין דרך הגיונית להצדיק העתקה של מפגע שהיה על 100,000 תושבים במקום אחד למקום אחר שבמקרה קוראים לו חדרה ומנשה, שם יש 200,000 תושבים.

רון שגן: תודה.

יעקב מרגי: תודה.

יעקב מרגי: צבי דותן.

יעקב מרגי: נשמע גישה תומכת.

צבי דותן: תודה.

צבי דותן: שלום לכם.

צבי דותן: קודם כל, ברכות לחברת הכנסת מיקי חיימוביץ' ולחבר הכנסת יעקב מרגי, שני יושבי ראש הוועדות החשובות.

צבי דותן: אני תושב הרצליה, גר בסמיכות לשדה 40 שנים.

צבי דותן: כשהמטוס שם, אני יכול להבחין אם מדובר בטייס או בטייסת, כך שתבינו את הרעש שנובע מהמטוסים שעוברים מעל ביתי.

צבי דותן: אני גם מוביל את המהלך להשארת שדה התעופה בהרצליה ותכף תשאלו מה הפתרונות שאני מציע לכם.

צבי דותן: אני מוביל את המאבק של תושבי הרצליה מזה חמש שנים להשארת השדה.

צבי דותן: יש לנו מעל 2,000 חתימות של בתי אב, תושבים שדורשים שהשדה יישאר.

צבי דותן: לפני שלושה חודשים 67 אחוזים מכלל תושבי הרצליה רוצים שהשדה יישאר.

צבי דותן: אני חייב לציין שני דברים.

צבי דותן: העלו כאן את הנושא של העבודות להעברת השדה למקום אחר.

צבי דותן: יש לנו כל כך הרבה הוצאות עכשיו, תשאירו את המצב כפי שהוא.

צבי דותן: מעבר לזה, אנחנו שמחים עם הרעש שיש שם.

צבי דותן: אנחנו מעל 2,000 בתי אב שמתגוררים בשכונות שצמודות לשדה.

צבי דותן: אני בוועד השכונה ומטעם ועד השכונה מוביל את המאבק הזה להשארת השדה.

צבי דותן: יש פתרון.

צבי דותן: יש אפשרות להשאיר את השדה.

צבי דותן: העברנו לכם תוכנית מדויקת של אלפי יחידות דיור סביב השדות שנשארו כאן שאפשר לקנות אותם ולהשאיר את השדה.

צבי דותן: אז בא פתרון לגואל.

צבי דותן: חבר'ה, נחסוך מתושבי חדרה את הסבל ואנחנו מוכנים להשאיר את המצב הזה שקיים.

יעקב מרגי: אם נעשה מה שאתה מבקש, יהיה משעמם כאן.

יעקב מרגי: אני לא צוחק.

צבי דותן: אני חייב לציין שאנחנו לא רואים את אחת הטענות הגדולות.

צבי דותן: חבר'ה, תקשיבו לתושבים שלכם.

יעקב מרגי: זה מה שאני רוצה לומר.

צבי דותן: אנחנו האזרחים שלכם.

צבי דותן: אנחנו היינו בכל ישיבות הבג"צ וביקשנו מבית המשפט העליון שדן בנושא שישאירו את השדה כאן.

צבי דותן: אנחנו נותנים לכם פתרון נפלא.

צבי דותן: לא צריך להוציא עשרות מיליוני שקלים, מאות מיליוני שקלים אלא אפשר לבנות יחידות דיור כמו שהצענו.

יעקב מרגי: תודה על העמדה.

יעקב מרגי: מצד אחד יש תושבים שהשדה נמצא היום ופועל והם רוצים שיישאר.

יעקב מרגי: נכון שראשי הרשויות שלהם לא באותה דעה.

יעקב מרגי: כנראה יש צורך אחר שהתושבים לא רלוונטיים בשיקולים.

יעקב מרגי: יש את תושבי חדרה והסביבה, לאו דווקא חדרה, שלא רוצים לקבל את השדה.

יעקב מרגי: מי אתם בכלל?

יעקב מרגי: למה שישמעו את התושבים?

יעקב מרגי: הייתי יושב ראש ועדת חינוך, אמנם תקפתי את מי שאמר את זה, אבל זה נראה דומה ואני הגון ואני מביא גם דוגמאות שאני לא אהבתי אותן.

יעקב מרגי: הייתה שביתה של מועצת התלמידים והנוער הארצית, שביתת מגן.

יעקב מרגי: אני אומר לכם שכל כך נהניתי מהיוזמה האזרחית הזו של התלמידים בגלל שארגון המורים – לא הסתדרות המורים – השבית את הטיולים השנתיים.

יעקב מרגי: אחרי 600 דיונים של ועדת החינוך שהוא לא מצא לנכון לבוא להשפיע על מערכת החינוך, הוא בא ואמר שהם מתנהגים כאילו לקחו להם את הסוכרייה על מקל מהפה.

יעקב מרגי: לא נשארתי חייב.

יעקב מרגי: אמרתי לו מה אני חושב עליו.

יעקב מרגי: אני אומר שהתחושה כאן שיש קבוצה קולנית שכנראה לקחו להם את הסוכרייה על מקל מהפה.

יעקב מרגי: עם כל הכבוד, אם התושבים בהרצליה רוצים את השדה במקום ותושבים שאמורים לקבל בכפייה לא מעוניינים ויש כאן צורך אחר - נאוה, את אמרת לי שאתם קודם כל מזהים צרכים.

יעקב מרגי: כנראה זיהיתם צרכים חלקיים, רק של חלק מההוויה הישראלית.

יעקב מרגי: יש כאן צרכים של אוכלוסיות שלא לקחתם אותם בחשבון.

יעקב מרגי: תודה צבי.

יעקב מרגי: אנחנו נתקדם בדיון.

צבי דותן: מילת סיום.

צבי דותן: אני חושב שיש יתרון טוב.

צבי דותן: הפעילות הזאת צריכה להמשיך.

צבי דותן: אנחנו, התושבים, שוב, מעל 2,000 בתי אב חתמו על עצומה להשאיר את השדה.

צבי דותן: לפני שלושה חודשים העברתי סקר – 67 אחוזים מתושבי הרצליה רוצים שהשדה יישאר על מקומו.

צבי דותן: פתרנו את הבעיה של חדרה, של עין שמר, של כל המקומות.

צבי דותן: יש פתרון קיים שעובד כל כך הרבה שנים, שישמרו עליו.

צבי דותן: תשמרו עליו.

צבי דותן: 90 אחוזים מהתושבים שגרים סביבו רוצים בכך.

יעקב מרגי: תודה.

אוסנת הילה מארק: זה הראש.

אוסנת הילה מארק: יש מי שרוצה ויש מי שלא רוצה.

אוסנת הילה מארק: אז גמרנו את הסיפור.

יצחק פינדרוס: מה עמדת משרד הפנים?

יעקב מרגי: הוא אמר.

יעקב מרגי: לא היית כאן.

יעקב מרגי: באת מאוחר.

יעקב מרגי: הרבי שלי לא היה נותן לי שאיחר לשיעור לשמוע עוד פעם.

יצחק פינדרוס: אתה מבאר שבע.

יצחק פינדרוס: אנחנו ירושלמים.

יצחק פינדרוס: אלה כללים אחרים.

יעקב מרגי: שאלה לנאווה.

יעקב מרגי: תאמרי לנו לצורך הידיעה, אם יש לך, כדי להשלים כאן את הדיון, כמה יחידות דיור מתוכננות באזור המפונה?

נאוה אלינסקי רדעי: אני לא רוצה לשגות בפרטים, אבל מדובר על עשרות אלפים.

קריאה: 16,000.

יעקב מרגי: תושב שרוצה מטוסים ורעש מעל הראש שלו, הוא מעדיף 120 מטוסים יפים ולבנים בשמים - זה נותן גם תחושה של יוקרה - מאשר מפלצות בטון ופקקים ועוד דברים אחרים שיהיו לו בתקופה.

יעקב מרגי: צבי, תודה.

יעקב מרגי: אביהו האן מעיריית חיפה, בבקשה.

אביהו האן: תודה רבה חבר הכנסת מרגי וחברת הכנסת חיימוביץ'.

אביהו האן: אני רוצה לייצג כאן את עמדת תושבי חיפה ובעיקר גם את עמדת הסיעות הגדולות במועצת עיריית חיפה שמתנגדות בצורה נמרצת להעברת שדה התעופה הכללית של הרצליה לחיפה.

אביהו האן: לנו בחיפה - וזה דבר ידוע וברור – יש את הבעיות הקשות שלנו של מפרץ חיפה.

אביהו האן: יש לנו את המפעלים המסוכנים הפטרוכימיים, את בז"ן, את מכלי תש"ן, יש לנו הרבה מאוד רכיבים מסוכנים שנמצאים על הקרקע באזורי ההמראה והנחיתה של שדה התעופה.

אביהו האן: להביא היום עוד עשרות מטוסים קלים לחיפה לצורכי פנאי או הדרכה, זה דבר מסוכן מאוד.

אביהו האן: אנחנו מאוד חושים מאירוע שיכול להיות אירוע קולוסאלי מסוכן עם תופעת דומינו בה מטוס פייפר נופל על אחד המכלים של מפעלי בז"ן או מכלי תש"ן ויוצר תגובת שרשרת שיכולה לייצר כאן אסון נוראי בחיפה.

אביהו האן: תושבי חיפה סובלים קשות מהבעיות השונות שיש לנו מהמפרץ ועכשיו להביא לנו גם את בעיות התעופה הכללית עם רעש מעל ראשינו, זאת פגיעה קשה באיכות החיים של התושבים עם זמזומים אין סופיים שיהיו מעל ראשינו – זה דבר אחרון שאנחנו צריכים.

אביהו האן: אנחנו מנסים לייצר לנו בחיפה את הפתרונות שלנו בנושאים של מפרץ חיפה ואנחנו לא רוצים להביא לנו עכשיו את הבעיות הקשות שיש עם התעופה הכללית.

אביהו האן: אנחנו לא נכנסים לשיקולים של הוועדה או של המערכות התכנוניות היכן למקם את השדה, אבל חיפה היא לא המקום למקם את התעופה הכללית.

אביהו האן: צר לי שראש העיר שלחה מכתב עם חברי מועצות מעמק יזרעאל בנושא הזה וזה לא על דעת תושבי חיפה.

יעקב מרגי: תודה.

יעקב מרגי: אני מזמין אותך לנצל את מיקי חיימוביץ' בקדנציה הזו לגבי כל המפגעים בחיפה, בוועדת הפנים והגנת הסביבה.

אביהו האן: מיקי עושה עבודה נפלאה.

מיכל (מיקי) חיימוביץ': אנחנו בקשר.

יעקב מרגי: תודה.

יעקב מרגי: דוד אייזנברג.

דוד אייזנברג: בוקר טוב לכולם ולחברי הכנסת ותודה שאתם מאפשרים לי לדבר.

דוד אייזנברג: אני נציג של ועד אגודת התעופה הכללית.

דוד אייזנברג: אנחנו אלה שהצלחנו להשאיר את הרצליה פתוח בדיוק לפני חמש שנים, יום לפני שהוא נסגר וטוב שכך.

דוד אייזנברג: אני רוצה להבהיר ששדה התעופה בהרצליה הוא הלב של התעופה הכללית במדינת ישראל.

דוד אייזנברג: השתקת או הפסקת הפעילות של שדה התעופה בהרצליה או להעביר אותו למקום אחר, זה כמו לעקור לב ולהשתיל אותו בראש או ברגליים.

דוד אייזנברג: זה לא עובד.

דוד אייזנברג: אם שדה התעופה הרצליה ייסגר, חסל סדר תעופה כללית במדינת ישראל.

דוד אייזנברג: זה ברמה כזאת שהמדינה צריכה להחליט האם היא רוצה תעופה או שאיננה רוצה תעופה.

דוד אייזנברג: אם היא רוצה תעופה, היא חייבת להשאיר את שדה התעופה הרצליה פעיל לפחות עד שתימצא לו חלופה אחרת פועלת במרכז הארץ והדגש הוא על מרכז הארץ.

דוד אייזנברג: זה מופנה לחברת הכנסת מיקי חיימוביץ' שמנסה לחזק פריפריה על ידי כך שתעביר פעילות לפריפריה.

מיכל (מיקי) חיימוביץ': למה?

מיכל (מיקי) חיימוביץ': תסביר לנו למה.

דוד אייזנברג: לחזק פריפריה, פירושו לתת אפשרות לטוס ממרכז הארץ לפריפריה ולא להעביר פעילות שבסוף תתאיין ולא יצא ממנה כלום.

יעקב מרגי: תרשה לחברת הכנסת מיקי חיימוביץ' לשאול אותך.

מיכל (מיקי) חיימוביץ': האם אתה יכול לאפיין לנו את הפעילות בשדה התעופה בהרצליה, כמה מטוסים יש שם, איזה סוגים של טייסות, איזו פעילות מתקיימת שם, כדי שנבין.

מיכל (מיקי) חיימוביץ': הרי זה לא שיש שם שאטל מהרצליה למטולה או דברים מהסוג הזה.

מיכל (מיקי) חיימוביץ': יש שם פעילות של בתי ספר לטיסה, יש שם פעילות של אנשים שזה התחביב שלהם ושבעיקר באים לטוס בסופי שבוע עם המטוסים שלהם.

מיכל (מיקי) חיימוביץ': אני רוצה שתאפיין לנו את הפעילות בשדה התעופה בהרצליה ומדוע אי אפשר לחלק אותה בין שדות תעופה אחרים.

מיכל (מיקי) חיימוביץ': מגידו לא כל כך רחוקה או הרצליה או עטרות או מקומות אחרים.

מיכל (מיקי) חיימוביץ': למה אי אפשר לפצל את זה בין שדות תעופה אחרים?

מיכל (מיקי) חיימוביץ': אני אשמח לקבל תשובה.

דוד אייזנברג: תודה על השאלה כי זאת הזדמנות נהדרת להסביר שלהרצליה איפה שהוא יש אצל הרבה מהאוכלוסייה תדמית שזה החצר האחורית של הילדים העשירים שיש להם שם מטוס פרטי והם באים בשישי-שבת כדי לעשות כיף חיים, עשירי המדינה, אבל לא כך הוא.

דוד אייזנברג: הרצליה היא הלב של התעופה הכללית.

דוד אייזנברג: יש שם בתי ספר לטיסה שמייצרים 85 עד 90 אחוזים מבעלי הרישיונות החדשים.

מיכל (מיקי) חיימוביץ': למה בן אדם שנוסע לבית ספר לטיסה לא יכול לנסוע 50 או 60 קילומטרים דרומה ולמה הוא צריך לנסוע להרצליה?

מיכל (מיקי) חיימוביץ': אם הוא לומד טיסה, למה הוא צריך לנסוע להרצליה?

דוד אייזנברג: אני אסביר.

דוד אייזנברג: קודם כל, חשוב להסביר את העניין הזה שהכול צריך להיות במקום אחד כי אותו מטוס שמשמש בבוקר לטיסת הדרכה עם אותו מדריך טיס שעולה לאוויר לחצי שעה-שעה לאזור אימונים קרוב בהרצליה, המטוס הזה נוחת וחצי שעה אחר כך הוא עולה לטיסת צילום עם ציוד צילום וטס ומצלם את הארץ בעיקר לעבודות של תעשיות ביטחוניות, של רשויות מקומיות, עבור מדינת ישראל.

דוד אייזנברג: אותו מטוס, כשהוא נוחת, הוא צריך אחר כך לנסוע דקה וחצי למוסך כי הייתה לו תקלה, כי אם התקלה הזאת לא תטופל, המטוס מקורקע בראש פינה ואין איך לתקן אותו.

דוד אייזנברג: אותו מטוס עושה את הטיסות את טיסות הכיבוי, את טיסות האמבולנס וניסויים לתעשיות הביטחוניות וכן הלאה.

דוד אייזנברג: העניין הזה של חלוקת הפעילות של הרצליה בין מספר שדות, אני מזמין אותך חברת הכנסת יחימוביץ' לביקור בשדה התעופה בהרצליה על מנת להבין את המטריה מבפנים.

דוד אייזנברג: אינני מתכוון אליך אישית אבל יש איזושהי גישה פופוליסטית בציבור שתעופה זה מזיק, זה דבר רע, זה מרעיש, זה מפגע.

דוד אייזנברג: התעופה עושה הרבה טוב למדינת ישראל.

יעקב מרגי: אף אחד לא חולק עליך.

דוד אייזנברג: הכשרת הטייסים שהולכים לאל על מתחילה בשדה התעופה בהרצליה.

דוד אייזנברג: כמו שאמר מר יואל פלדשו מנהל רת"ע, הסטודנטים שלומדים טיס, אלה סטודנטים שאוספים אגורה לאגורה ומכספם האחרון באים ללמוד טיסה.

דוד אייזנברג: הם באים בבוקר, עושים שיעור, הולכים אחר כך לעבודה, חוזרים אחרי הצוהריים, באים לעוד שיעור.

דוד אייזנברג: כך זה עובד.

מיכל (מיקי) חיימוביץ': יש בית ספר לטיסה בראשון לציון, אם אני לא טועה.

מיכל (מיקי) חיימוביץ': נכון?

דוד אייזנברג: לא.

דוד אייזנברג: בראשון לציון זה מנחת מטוסי אולטרה לייט.

דוד אייזנברג: מטוסי אולטרה לייט אלה אינם מטוסי התעופה הכללית.

דוד אייזנברג: אלה מטוסים מסוג אחר שמי שמטיס אותם איננו רשאי להטיס מטוסים של התעופה הכללית אלא אם יש לו רישיון נוסף.

מיכל (מיקי) חיימוביץ': האם הם יכולים לנחות בשדה התעופה בראשון לציון?

דוד אייזנברג: לא.

דוד אייזנברג: אי אפשר.

דוד אייזנברג: המנחת שם איננו מאפשר.

דוד אייזנברג: הוא גם צמוד לשדה התעופה של פלמחים ומפריע לו.

דוד אייזנברג: זה בלתי אפשרי.

מיכל (מיקי) חיימוביץ': מה לגבי מגידו?

דוד אייזנברג: קודם התחלתי לומר שאם סוגרים את שדה התעופה בהרצליה, תשימו לב ששום מטוס לא יוכל להמריא ולנחות בכל הקטע של מדינת ישראל שמשתרע מחיפה בצפון ועד שדה התעופה רמון של אילת בדרום.

דוד אייזנברג: בנמל התעופה בן גוריון אנחנו איננו רשאים לנחות בגלל הפעילות הענפה שבו, שלצערי כרגע מושהה בגלל הקורונה אבל במוקדם או במאוחר הוא יחזור לקדמותו.

דוד אייזנברג: לא יתכן מצב שבמדינת ישראל מטוס לא יוכל להמריא ולנחות בכל המרחב האווירי שבין חיפה לבין שדה התעופה רמון.

יעקב מרגי: אתה בכוונה מדלג על שדה תימן?

יעקב מרגי: זה מקרי שאתה מדלג עליו?

דוד אייזנברג: שדה תימן הוא מנחת שמופעל בהפעלה פרטית.

דוד אייזנברג: כנ"ל מגידו.

יעקב מרגי: נעשה לו התאמות.

דוד אייזנברג: בשדה תימן?

דוד אייזנברג: מי יבוא לשדה תימן ללמוד לטוס?

יעקב מרגי: חבל ארץ נידח.

קריאה: יצא המרצע מן השק.

דוד אייזנברג: גם אם נתפשר אתכם על שדה תימן, עדיין בכל המרחב שבין חיפה בצפון לשדה תימן בדרום, מטוס לא יוכל להמריא.

יעקב מרגי: 40 דקות לכל כיוון.

דוד אייזנברג: מה שהבריטים הבינו בשנות ה-30 של המאה הקודמת והשאירו לנו ים של שדות תעופה, מדינת ישראל מסרבת להבין עד היום.

דוד אייזנברג: לא יתכן מצב שתעופה לא תוכל להתקיים.

דוד אייזנברג: בכל המרחב בין חיפה לשדה תימן, מטוס לא יוכל להמריא ולנחות.

יעקב מרגי: תודה.

יעקב מרגי: דעה לגיטימית, חשובה והיא נשמעה.

יעקב מרגי: תודה.

יעקב מרגי: נמצא אתנו עידו גרינבלום, ראש מועצה אזורית טבעון?

יעקב מרגי: אם הוא לא אתנו, נמשיך לשרית גולן.

שרית גולן שטיינברג: בוקר טוב לכולם ותודה על הזכות לדבר.

שרית גולן שטיינברג: אני אדבר כיושבת ראש איגוד ערים במפרץ חיפה והסביבה.

שרית גולן שטיינברג: לכאורה על פניו הדיון על כן שדה תעופה בחדרה או לא שדה תעופה בחדרה, פחות רלוונטי לנו אבל בסופו של דבר כמו כל דבר שבוחנים למה אפשר לזרוק את כל המפגעים הסביבתיים האפשריים, אז חיפה עולה כאופציה על הפרק והנה עוד פעם אנחנו מדברים על כך שאת כל 80 האחוזים מהתעופה הכללית במדינת ישראל, מהרצליה, אפשר יהיה להעביר לחיפה ולשדה תימן.

שרית גולן שטיינברג: כפי ששמעתם, המנחת בשדה תימן לא רלוונטי והוא בהפעלה פרטית ולכן כולנו ניתקע עם מטוסים קלים ומפריעים מאוד בחיפה.

שרית גולן שטיינברג: חשוב לי לציין בפני כל חברי הוועדה שכשאתם מדברים על ההשלכות הסביבתיות העלולות להיות מהקמת שדה בחדרה, כולל הפרעה למסדרון האקולוגי, מטרדי רעש ומטרדים סביבתיים אחרים, אתם יודעים שהבעיות האלה קיימות גם בפריפריה.

שרית גולן שטיינברג: הפטרונות הזאת שבאה ואומרת בואו נחזק את הפריפריה ועל הדרך נזרוק לה את כל המפגעים הסביבתיים, בסוף היא רק מנציחה את המעמד החברתי והסביבתי הרעוע של אותם ישובים.

שרית גולן שטיינברג: לגופו של עניין.

שרית גולן שטיינברג: מה שחשוב לי לומר, ולצערי לא עלה כאן בכלל לאורך כל הדיון הארוך, זה שאם יש דבר שמפריע לתושבים היום יותר ממטוסי נוסעים בינוניים וגדולים, אלה מטוסים קלים בטיסות הפייפרים.

שרית גולן שטיינברג: בשנה האחרונה מאז בית עובד נסגר והעבירו אלינו חלק מטיסות הפייפרים, איגוד ערים קיבל מאות תלונות על מפגעי רעש מטיסות פייפרים וכמובן אף פעם זה לא עובר את החוק פשוט כי אין תקנות לרעש שחוקקו לאזור שלנו.

שרית גולן שטיינברג: לכן זה מאוד נוח לומר שאין להם מעבר על חוקי הרעש אבל המטרדים הם מטרדים סביבתיים.

שרית גולן שטיינברג: הדבר הנורא מכל ואף אחד מכם לא דיבר עליו זה אוזלת היד שבאכיפה כנגד טייסי מטוסים, טייסי התעופה הקלה שחורגים מהנתיבים שלהם.

שרית גולן שטיינברג: שדה תעופה בחיפה הוא לא שדה למכשירים, אין בו אפילו מכ"ם.

יעקב מרגי: תודה.

יעקב מרגי: המסר הובן.

יעקב מרגי: המסר הועבר.

יעקב מרגי: תודה רבה לך.

שרית גולן שטיינברג: אני אסיים בעוד משפט אחד.

שרית גולן שטיינברג: כל החלטה צריכה לבוא עם מסר ברור שאף ישוב במדינת ישראל לא צריך להיפגע ובטח רת"ע חייבת להגביר את האכיפה לרבות כל האמצעים הטכנולוגיים כי מה שאני שומעת בשנה האחרונה זה שמותר לכל טייס לחרוג מנתיבי הטיסה שלו.

יעקב מרגי: תודה רבה לך.

מיכל (מיקי) חיימוביץ': תודה.

מיכל (מיקי) חיימוביץ': נקודה.

מיכל (מיקי) חיימוביץ': אני רוצה לפנות אל יעל לביא אפרת, רכזת מחוז חיפה, החברה להגנת הטבע.

מיכל (מיקי) חיימוביץ': לא מספיק מדברים על ההיבטים הסביבתיים של שדה התעופה בחדרה.

מיכל (מיקי) חיימוביץ': אם את יכולה להוסיף על זה, אני אשמח.

יעל לביא אפרת: אני אשמח.

יעל לביא אפרת: יש לי את הזכות ואת הכבוד לדבר בשם הטבע בארץ ובשם הנופים בארץ.

יעל לביא אפרת: בשבילי זה מעשה של אהבת הארץ הזאת.

יעל לביא אפרת: אם יורשה לי להציג מצגת של ממש שקופיות ספורות, כי אין טוב ממראה עיניים.

יעקב מרגי: אין לנו זמן וגם טכנולוגית זה קצת בעייתי.

יעקב מרגי: דברי.

מיכל (מיקי) חיימוביץ': זה מסוג הדברים שצריך לעשות אותם מראש ולהעביר אותם אלינו.

מיכל (מיקי) חיימוביץ': את לא יכולה לשלוט ב-זום אלא אנחנו שולטים בו.

מיכל (מיקי) חיימוביץ': לא נוכל הפעם להציג את המצגת.

יעל לביא אפרת: בסדר.

יעל לביא אפרת: נדבר בלי מצגת ואתם תאלצו להאמין למראה העיניים שאני מספרת לכם עליו ולא לראות אותו במו עיניכם.

יעל לביא אפרת: אנחנו מדברים על אזור שלא בכדי הוא הוגדר כמכלול נוף בתמ"א 35.

יעל לביא אפרת: שאל היושב ראש בצדק רב האם נאלצו לשנות תמ"אות והתשובה היא שלוות"ל יש סמכות מאוד יוצאת דופן לחרוג גם מתוכניות מתאר ארציות, כולל תוכנית המתאר הארצית אולי הכי אסטרטגית שיש למדינת ישראל, תמ"א 35 שמגדירה מה לפיתוח ומה לשימור.

יעל לביא אפרת: במרחב שבלבו שדה התעופה הזה מתוכנן ומקודם, יש בתמ"א 35 מרקם שמור משולב, מכלול נוף פרדסי השרון, מדלב נחלים, מסדרון אקולוגי.

יעל לביא אפרת: כל הגנה אסטרטגית אפשרית ברמת תוכנית מתאר ארצית קיימת כאן.

יעל לביא אפרת: המשקל שתוכנית המתאר הארצית הזאת קיבלה בתוך השיקולים הוא 1.8 אחוז.

יעל לביא אפרת: זה אומר לנו שהוות"ל אפילו לא הביט על האסטרטגיה הלאומית הזאת.

יעל לביא אפרת: הדבר היחידי שמקנה ודאות ארוכת טווח בניהול הפיתוח והפתוח, בעצם לא יכול היה להשפיע על התהליך.

יעל לביא אפרת: צריך לומר לטובת מינהל התכנון שהוא מקדם בשלבים כבר מאוד מאוד מתקדמים תוכנית אסטרטגית משולבת שיש בה מענה אסטרטגי להרבה מהצרכים של מדינת ישראל כמו תשתית, דיור, תעסוקה וגם שטחים פתוחים.

יעל לביא אפרת: בשטחים פתוחים התוכנית האסטרטגית הזאת רואה חוסרים, גוזרת יעדים, מסדרונות אקולוגיים, חקלאות, נוף והם ממש בשורה הראשונה של היעדים האלה.

יעל לביא אפרת: גם מהתוכנית הזאת, גם מהעבודה הזאת של אותו מינהל תכנון ממש, הוות"ל מתעלם.

יעל לביא אפרת: צריך לומר שהמחוזות היום כבר מרימים את הכפפה הזאת של מטה מינהל התכנון, מתכננים מסדרונות אקולוגיים והם כבר בשלב מתקדם באזור המרכז וגם במחוז חיפה.

יעל לביא אפרת: האזור הזה בדיוק נמצא בין המחוזות ואין ספק שהוא בלב סוגיית השימור כאשר אזור התעופה עצמו בעצם עובר מעל גופי מים, חלקם גופי מים טבעיים, שמורת הטבע ביצת זיתא, שטח ההצפה שלה עם מגוון ביולוגי.

יעל לביא אפרת: הייתם יכולים לראות תמונות של בעלי חיים וצמחים מאוד ייחודיים ונדירים במרחב הזה.

יעל לביא אפרת: יחד עם נחל חדרה ובריכות הדגים של גן שמואל, יש בעצם אזור מאוד ייחודי שאמנם בדיון בוות"ל, מנכ"ל רת"ע אמר שהציפורים לא מהוות איום ולא יוטלו מגבלות, אבל אנחנו יודעים - - -

יעקב מרגי: המטוסים מהווים על הציפורים.

יעל לביא אפרת: יש שורה של תוכניות שלמרות ההצהרה של רת"ע הם הגישו התנגדויות לתוכניות שעלולות למשוך ציפורים בשורה התחתונה אני אומר שאנחנו בדיון שמתקיים בוועדת הכלכלה ואני מצפה שבתוך החשבון הכלכלי לא נראה רק את התועלת שיכולה לנבוע משדה תעופה והמענה ללימודי הטיסה שנמצאים בלב השאלה האם חייבים לרכז - - -

יעקב מרגי: סליחה, ממה את מתרשמת עד עכשיו בדיון?

יעקב מרגי: שרק השיקול הכלכלי קיים?

יעל לביא אפרת: לא.

יעל לביא אפרת: זה מה שאני רוצה לומר.

יעל לביא אפרת: אני חושבת שאדוני יתחבר למה שאני אומר.

יעל לביא אפרת: אני חושבת של כף המאזניים מנגד יש שווי שאנחנו לא נוהגים לספור אותו.

יעל לביא אפרת: הוא לא כלכלה שהולכת בכסף אל הכיס.

יעל לביא אפרת: זה השווי של החקלאות, של העצמאות התזונתית, של שטחים פתוחים, של הרווחה שאנשים מפיקים מיציאה אל השטחים הפתוחים.

יעל לביא אפרת: ראינו את זה בתקופת הקורונה.

יעל לביא אפרת: חופש התנועה של רכיבת האופניים של הפנאי והשווי הזה צריך להכפיל אותו לא בפרויקט הנקודתי של עכשיו אלא לכל מאות אלפי התושבים אל העתיד, להוון את זה לערך נוכחי של היום ולשאול מה זה שווה.

יעל לביא אפרת: לדעתי אם נדע לעשות את כלכלת הסביבה, נדע לאזן יותר טוב.

יעקב מרגי: תודה רבה.

מיכל (מיקי) חיימוביץ': תודה רבה.

מיכל (מיקי) חיימוביץ': נפנה לחיזקי סיבק, סגן ראשת מועצת עמק חפר.

מיכל (מיקי) חיימוביץ': יש לנו אותו?

יעקב מרגי: בינתיים נעבור למישהו אחר.

מיכל (מיקי) חיימוביץ': ביקש רשות דיבור משה ברגיל, ראש מדור תשתיות אזרחיות במשרד הביטחון.

יעקב מרגי: תציג את עצמך.

משה ברגיל: כבוד רב.

משה ברגיל: בוקר טוב לכל הנכבדים.

משה ברגיל: תודה על רשות הדיבור.

משה ברגיל: אני ראש מדור תשתיות אזרחיות והגבלות בנייה בחיל האוויר.

משה ברגיל: אני עוסק בכל המטריה של התיאום וההגנה על האינטרסים של חיל האוויר אל מול הפעילות האזרחית, האינטרסים האזרחיים.

משה ברגיל: ברשותכם אני אתייחס פחות לפן התכנוני קרקעי אלא יותר להיבט התעופתי במרחב האווירי והאילוצים במרחב.

משה ברגיל: אני כן אפתח ואומר - ואתייחס ספציפית לעניין חדרה – שבעצם השדה בחדרה תואם ברבות השנים עם חיל האוויר ומערכת הביטחון ואנחנו בעצם לא התנגדנו לחלופה הזו.

משה ברגיל: חשוב לומר את זה.

משה ברגיל: עדיין לא הושלם התהליך בהיבט של תיאום המרחב האווירי והסימביוזה אל מול הפעילות בעין שמר ואופי הפעילות האווירית שקיימת בה.

משה ברגיל: הדבר הזה עתיד להיות מסוכם והוא בתיאום מול רשות שדות התעופה.

משה ברגיל: יחד עם זאת, אני כן התייחס לחלופה או לאפשרות של העתקת חלק מהפעילות האווירית כפי שהוצעה לשדות אחרים.

משה ברגיל: שוב, בהקשר המקצועי תעופתי חשוב לי לומר שחלק מהמנחתים – אני יכול לפרט יותר אבל כרגע אני אשאיר את זה ברמה הכללית – יש מורכבות ותלוי באופי הפעילות האזרחית המבוקשת להכניס למרחב האווירי הצבאי.

משה ברגיל: מטבע הדברים חלק מהמרחבים, חלק מהמנחתים, סביבם טסים מסוקים בגובה נמוך או מטוסי קרב או תהליכי הצטרפות, עזיבה וכולי.

משה ברגיל: אני לא אלאה בפרטים מקצועיים.

משה ברגיל: כן אומר שלא ניתן להכניס כל פעילות לכל מנחת.

משה ברגיל: למשל, בית ספר לטיסה בשדה תימן, דבר שהוא לא מובן מאליו לא בגלל שהפעילות הזאת לא חשובה ומבורכת אלא זה עלול להביא לאירועי בטיחות די משמעותיים.

משה ברגיל: זה מרחב אווירי מאוד עמוס.

משה ברגיל: כך לגבי מגידו וכולי.

משה ברגיל: אני לא רוצה להעמיס כי זמן הדיון די קצר, אבל המסר המרכזי הוא שהמרחב האווירי הוא דבר שמשפיע גם על אופי הפעילות במנחת או בשדה המבוקש לקידום וזה דבר שהיה חשוב לי לומר.

משה ברגיל: זה לא טריביאלי לשנע פעילות כזו או אחרת לכל מנחת וחשוב להכיר את זה.

יצחק פינדרוס: למגידו הם מתנגדים?

יעקב מרגי: הוא אמר לך.

יעקב מרגי: בקיצור, במציאות הביטחונית שלנו האפשרויות מצומצמות.

יעקב מרגי: הוא גם אמר, בין היתר, שאפשר לפזר פעילות.

יעקב מרגי: הבנתי, אלא אם כן תתקן אותי.

יעקב מרגי: ניתן לבחון לפזר את הפעילות של הרצליה לכמה מקומות כי יכול להיות שכאן זאת פעילות מסוימת תתאים ולמקום השני תתאים הפעילות השנייה.

יעקב מרגי: אם רוצים, השאלה אם רוצים ומתאמצים.

משה ברגיל: הדבר הזה נדון היום במסגרת ועדת עורכים של תמ"א 15(2) ובעצם להסדיר את השימושים בגין כל מנחת ומנחת, מה אופי הפעילות שבעצם אחד האילוצים או הפילטרים שמשפיעים הוא המרחב האווירי כי אתה יכול להקים שדה, נתב"ג נוסף על הקרקע, אבל המרחב האווירי לא יאפשר הלכה למעשה לממש אותו.

משה ברגיל: לכן חשוב מה שקורה בשמים ולא רק על הקרקע.

משה ברגיל: יש מקומות שאכן ניתן להטמיע פעילות מסוימת.

מיכל (מיקי) חיימוביץ': השאלה היא האם אתם בוחנים את פיזור הפעילות או רק העתקת פעילות שלמה ואפילו דלה שלה, כי זה בעצם מה שעכשיו מתוכנן.

מיכל (מיקי) חיימוביץ': האם נבדקת האופציה של פיזור הפעילויות בין שדות התעופה שכבר קיימים?

משה ברגיל: התשובה היא כן.

משה ברגיל: חיל האוויר, מערכת הביטחון שותפה לתהליך שנעשה במסגרת תמ"א 15(2), כפי שאמרתי קודם, ואנחנו בעצם מנסים ככל הניתן לאפשר היכן שניתן פעילות כמובן אזרחית.

משה ברגיל: זו האג'נדה המרכזית, לאפשר אבל אני אומר עוד פעם שמבחינה מקצועית לא ניתן בכל מקום לאפשר את זה, ראשית, מבחינת גמישות ופעילות מבצעית של חיל האוויר, ושנית, מבחינת בטיחות טיסה לשני הצדדים או במקומות שלא נכון לממש אותם כי אנחנו מבינים שזה לא אפשרי.

משה ברגיל: ברמה הכי פרקטית שיש, אנחנו יכולים לצבוע את זה לכל מנחת שתבקשו אבל במסגרת תמ"א 15(2) ניתן לראות בפרוטרוט כל מנחת ומנחת מה השימושים.

יעקב מרגי: תודה.

יעקב מרגי: אני אומר לך ידידי ראש מועצה אזורית שער מנשה ולידידי ראש עיריית חדרה, עמק חפר עד בואך חיפה, לפי המציאות של חיל האוויר – וההתנגדויות שלהם - נראה לי שאתם ביעד פגיעה חזק כי זכות הווטו, שמעתם אותה, של חיל האוויר.

יעקב מרגי: אני מכיר את זה גם מבחינת שדות תעופה אזרחיים נוספים כשהלחץ היכן להקים אותם היה.

יעקב מרגי: אני אומר לכם הערת אזהרה לא בטאבו אלא בדיון.

יעקב מרגי: צפו פגיעה אם לא תתנהלו כמו שצריך, לא תשלבו ידיים ולא תצפו פני עתיד.

יעקב מרגי: אנא צפו פגיעה.

יעקב מרגי: אני לא אופטימי.

יעקב מרגי: אני שומע ואני יודע את זכות הווטו המוחלטת הזו של הצבא, בלי לבדוק אותה.

יעקב מרגי: עם כל הכבוד, אנחנו מבקשים מהם להתייעל כלכלית כי פעם אמרו שאי אפשר לגעת, טאבו, והנה, אני אומר לכם שגם בקטע הזה של השימוש האווירי במדינת ישראל, עם כל הכבוד והצורך ואנחנו הכי פטריוטים, אנא, קצת תתגמשו.

יעקב מרגי: אפשר.

יעקב מרגי: לכם מותר להתרווח, לקבוע.

יעקב מרגי: המסוקים כאן, תפסתם לנו 80 אחוזים מהמדינה ואמרתי לכם שאני באזור בו רואים אתכם.

יעקב מרגי: רואה אתכם 24/7 כולל שבתות, כולל לילות, כולל ימים, לפני שכאן 11 מדווחים לנו משהו מחוץ לגבולות.

יעקב מרגי: אני שומע אתכם.

יעקב מרגי: תקשיבו, גם הצבא נתון לביקורת בקטע הזה ויכול להתייעל בחלוקת קווי התעופה האוויריים שלו לטובת החברה האזרחית.

יעקב מרגי: הרי הייעוד שלכם בסוף הוא שהחברה האזרחיתת תקיים בביטחון.

לירון אדלר: אני חושבת שכדאי לשאול את מינהל התכנון.

לירון אדלר: מה שאפשר להבין זה שמתקיימים שני תהליכים.

לירון אדלר: יש את התהליך שמדבר על עדכון התמ"א לגבי הצורך בשדות התעופה והיכן שמים תעופה אזרחית ויש את מה שאתם בוחנים כחלופות לשדה התעופה הרצליה.

לירון אדלר: אבל איך משתלבים שני התהליכים האלה?

לירון אדלר: ממה שעלה כאן, ממה שאת אמרת, אתם כבר מתרכזים בבחינת החלופות מתוך הנחה שהצורך קיים ושהצורך קיים בשדה תעופה שלם אבל מצד שני יש לנו תהליך שקורה לבחינה של הדבר הזה במסגרת עדכון התמ"א כמו שזה נשמע.

לירון אדלר: איך שני הדברים קורים ואיך זה משתלב?

נאוה אלינסקי רדעי: הדברים קורים בצוותים שונים באותו גוף שמתאם ומדבר.

מיכל (מיקי) חיימוביץ': זה לא קצת מוזר?

לירון אדלר: אבל בחינת החלופות נעשית לשדה תעופה שלם שעוד לא סיימו את העבודה על האם זה מה שצריך?

נאוה אלינסקי רדעי: ההנחה היא גם בתמ"א 15 שלהרצליה צריך חלופה.

נאוה אלינסקי רדעי: את העבודה המפורטת של ייצור השטח לאותה חלופת הרצליה עושים על השולחן שלנו ובתמ"א 15(2) עושים את הראייה הכוללת.

נאוה אלינסקי רדעי: לא נמצא שם אתר שיכול להיות חליפי להרצליה.

נאוה אלינסקי רדעי: יש מנחתים ברמות כאלה ואחרות, גם ברמות נמוכות, שעדיין יש להם את התפקוד שלהם, בין אם זה לריסוס או לצרכים אחרים שהם סיפור אחר.

נאוה אלינסקי רדעי: הם לא שדה לתעופה הכללית.

נאוה אלינסקי רדעי: בסופו של דבר הם ישתלבו ותהיה, נקרא לזה, מפה אחת משותפת.

לירון אדלר: אבל השאלה שעולה כאן כל הזמן היא האם יש צורך כזה בשדה תעופה.

מיכל (מיקי) חיימוביץ': האם התיישבו שני הצדדים ביחד ושאלו את עצמם?

נאוה אלינסקי רדעי: יש תהליכים בתמ"א 15(2), ב-74 בוודאי.

נאוה אלינסקי רדעי: הם מתקדמים במקביל עם שיח הדדי.

יצחק פינדרוס: אני אולי לא כל כך מבין בתכנונים ובתהליכים.

יעקב מרגי: כשהוא אומר לכם שהוא לא מבין, אל תאמינו לו.

יצחק פינדרוס: השאלה שאני הבנתי מהיועצת המשפטית היא שאלה מאוד מאוד פשוטה.

יצחק פינדרוס: אם בוחנים את הצורך בתמ"א 15, מה הם צורכי התעופה, איך במקביל כבר החלטתם שיש צורך במקום הספציפי הזה?

יצחק פינדרוס: זאת השאלה שאני הבנתי.

יצחק פינדרוס: תהליכים משתלבים, יכול להיות, אבל השאלה היא מאוד מאוד ספציפית.

יצחק פינדרוס: אם יש תהליך שבודק, האם יש צורך בכלל בשדה תעופה אחד שירכז את כל הפעילות, ויש תהליך שבודק.

יעקב מרגי: חבל שלא הזמנו לדיון את זאב ביילסקי.

צביקה גנדלמן: הוא היה אומר שהוא בניגוד עניינים.

צביקה גנדלמן: הוא בניגוד עניינים.

יעקב מרגי: הוא חבר שלי, שלא תבינו.

צביקה גנדלמן: גם שלי.

יעקב מרגי: השאלה אם הוא היה בניגוד עניינים מתחילת התהליך.

נאוה אלינסקי רדעי: אני רוצה לומר שתמ"א 15 קבעה שיש צורך בשלושה שדות לתעופה.

נאוה אלינסקי רדעי: הפריסה, האם כל המקומות שמסומנים בתמ"א 15 הם נכונים, אולי יש כאלה שכבר לא דרושים.

נאוה אלינסקי רדעי: שוב, יש שם גם שדות בין-לאומיים ויש שם גם שדות לתעופה הכללית.

רון שגן: אדוני, אני מבקש שאלת הבהרה אחת.

רון שגן: ההבדל בין תמ"א לתת"ל הוא מהותי גם בהיבט של חיל האוויר.

רון שגן: הנחת העבודה של התת"ל היא שהמרחב האווירי נתון וכאן הבעיה.

רון שגן: האזורים של הרצליה הם נקודת הפתיחה.

רון שגן: התמ"א היא בדיוק המקום בו אתה עושה את המשא ומתן עם חיל האוויר שדרך אגב, אם הוא צריך לצאת לתקיפה, הבקר אומר לכולם עופו לי מהשמיים וטסים דרך ראש פינה שזה מקום הרבה יותר צפוף אווירי כשיוצאים.

רון שגן: בוודאי שבתוך התת"ל אתה מוגבל כי יש לך אזורים נתונים ואתה סופר את הדלק של הססנה 172.

יעקב מרגי: ידידי, קצת צניעות.

יעקב מרגי: אתה כבר יודע את הכול?

רון שגן: כן.

רון שגן: אני מכיר.

רון שגן: אני עושה מילואים.

יעקב מרגי: אני אמרתי באופן כללי שגם חיל האוויר צריך לבחון ולהתייעל.

יעקב מרגי: נקודה.

יעקב מרגי: זה יותר צנוע.

יעקב מרגי: סליחה שאני אומר.

רון שגן: כן, אבל הצניעות הזו, טייסים הם גם בני אדם.

יעקב מרגי: תמר זנדברג, בבקשה.

תמר זנדברג: תודה אדוני היושב ראש.

תמר זנדברג: שקודם כל סליחה שאיחרתי אבל עקבתי אחרי הדיון ואחרי הנושא מבחוץ.

תמר זנדברג: מההתרשמות שלי עד כה, גם מהמציאות, ושמתי לב שזה גם עלה כאן בדיון, ראשית, לא הוכח הצורך, ושנית, החלופות לא נבחנו ובאמת יש כאן

תמר זנדברג: מצב שבו חלופה אחת כאילו כבר הוחלטה מראש למרות שהיא החלופה הגרועה ביותר מבחינה סביבתית ומבחינה אזרחית אבל כנראה שהיא – אני אקרא לזה – נוחה.

יעקב מרגי: הכי נוחה לקבוצה קטנה.

תמר זנדברג: בדיוק.

תמר זנדברג: לא לקבוצה אפילו.

יעקב מרגי: אני לא אומר שני אנשים.

יעקב מרגי: אני אומר קבוצה קטנה.

תמר זנדברג: היא חלופה נוחה למתכנני התוכנית מבחינות טכניות שהן לא קשורות לא לטובת העניין וכמובן לא לטובת האזרחים והתושבים ובוודאי לא לטובת השטח.

תמר זנדברג: לכן יש כאן שתי חלופות אחרות שהן קצת לצאת מהקופסה.

תמר זנדברג: יכול להיות שהן שלא נבחנו בגלל שהן כאילו לא נתפסות כחלופות.

תמר זנדברג: הרי מה זאת חלופה?

תמר זנדברג: רוצים להעביר מכאן לכאן והחלופות הן שאולי נעביר למקום אחר.

תמר זנדברג: אבל לא.

תמר זנדברג: כאן החלופות הן, ראשית, לא לעשות כלום, שזה דבר שהוא הרבה פעמים לא נחשב כחלופה אבל לא הוכח לנו שזאת לא אופציה, ושנית, לעשות משהו אחר.

יעקב מרגי: הרגילו אותנו שגם זאת אופציה.

תמר זנדברג: כן, בדיוק, לא לעשות כלום לפעמים זאת אופציה.

תמר זנדברג: הדבר השני הוא לעשות משהו אחר לגמרי וזאת החלוקה המבוזרת.

תמר זנדברג: אנחנו מכירים את זה מדברים אחרים סביבתיים.

תמר זנדברג: במקום איזה פיל לבן, איזה דבר גרנדיוזי שייצור פצע בתא שטח מסוים, לעשות הפרה הרבה פחות חריפה של שטחים ולהתבסס על פתרונות קיימים שזה עיקרון סביבתי ראשון במעלה.

תמר זנדברג: לעשות כמה שפחות נזק.

תמר זנדברג: זה כמו ברפואה, קודם כל לא להזיק, קודם כל לא לפצוע שטח חדש.

תמר זנדברג: הדברים האלה לא הוצגו לנו בכלל מטעם שום רשות בתור חלופות.

תמר זנדברג: לכן אני מצטרפת לאלה שאמרו כאן לפני, בואו קודם כל נשמע על זה כי אנחנו מכירים את זה בתכנון.

תמר זנדברג: כל פעם זה השלב הבא או השלב הקודם.

תמר זנדברג: זאת אומרת, תמיד אומרים לנו שזה בהמשך התוכנית ואז כשהתוכנית כבר מוכנה ומאושרת ומוסכמת, אומרים, לא, זה הייתם צריכים בהתחלה.

תמר זנדברג: אני אומרת לא.

תמר זנדברג: עכשיו הזמן ובואו אנחנו נדרוש את החלופות.

יעקב מרגי: מתחילת הדיון אמרתי שאני בא בידיים נקיות.

יעקב מרגי: דיברו אתי כולם, המתנגדים והתומכים.

יעקב מרגי: אני בא בידיים נקיות וסליחה שאני מעיד על עצמי אבל אני אחד כזה שיכול תוך כדי דיון להשתכנע ולשנות את דעתי.

יעקב מרגי: אבל כששני גורמים בעלי עניין לגיטימיים וחשובים מביאים ראיות ומדלגים על האופציה של שדה תימן, אותי זה מחשיד.

יעקב מרגי: אחד זורק אותי עד עובדה, מוכיח לי למה זה ריק.

יעקב מרגי: הוא לא צריך לשכנע אותי למה זה ריק, אני אגיד לו למה זה ריק.

יעקב מרגי: עם כל הכבוד, אני לא מזלזל, לא מזלזל בטייס אזרחי אחד, אני לא מזלזל בבית ספר לטיס אחד, לא מזלזל, שלא תבינו לא נכון אבל אני שם על המשקל ועל מאזניים ואני כנבחר ציבור, כשליח ציבור, צריך לקחת את בכובד משקל ואני אומר לכם שכנראה – ואני אומר את זה בזהירות כי אין לי את כל הנתונים – שעוד שיקול נכנס במכלול השיקולים.

יעקב מרגי: זה לקבל שקט מקבוצת לחץ.

יעקב מרגי: אני לא מקבל שמי שחפץ וחלומו היה להוציא רישיון טיס אזרחי, בשביל נסיעה של 40 קילומטרים לכאן או לכאן, היה מבטל או גונז את החלום הזה.

יעקב מרגי: לא מאמין ולא מקבל.

יעקב מרגי: זו שאלה של נוחות בלבד.

יעקב מרגי: הייתי רוצה לדעת מי בעלי הקרקע.

יעקב מרגי: ראינו את זה בשדה דב, איזה לחץ היה.

יעקב מרגי: מי בעלי הקרקע בהרצליה?

יעקב מרגי: צריך לשים את זה בדיון כזה.

לאה ורון: נאווה, את יודעת?

צביקה גנדלמן: המדינה.

צביקה גנדלמן: הרוב זה המדינה.

צביקה גנדלמן: רמ"י.

יעקב מרגי: מה זה המדינה?

צביקה גנדלמן: רמ"י, רשות מקרקעי ישראל.

קריאה: ברוב המקומות זה 80 ו-20 אחוזים.

יעקב מרגי: לא.

יעקב מרגי: יש ערים במרכז שאין אדמות מינהל.

מיכל (מיקי) חיימוביץ': האם נבחנה באמת האופציה שהועלתה של השארת השדה בהרצליה עם בנייה של כמה אלפי יחידות דיור?

מיכל (מיקי) חיימוביץ': האופציה הזאת קיימת.

נאוה אלינסקי רדעי: הממשלה אישרה תוכניות לבינוי הדירות בהרצליה.

נאוה אלינסקי רדעי: היא וידאה כאן את כוונתה לבנות בהרצליה דיור ואת כמות היחידות.

מיכל (מיקי) חיימוביץ': המדינה גם אישרה בנייה של 16 תחנות כוח של גז שהיום ברור שזאת הייתה טעות.

מיכל (מיקי) חיימוביץ': לפעמים גם אפשר לעשות חשיבה מחודשת ולשאול האם זה הפתרון הנכון.

תמר זנדברג: שכחתי משהו שרציתי לשאול.

תמר זנדברג: סליחה.

תמר זנדברג: יש תמ"א 15, שהיא תמ"א לשדות תעופה.

יעקב מרגי: זה עלה.

תמר זנדברג: זה תואם לתמ"א?

תמר זנדברג: נוגד לתמ"א?

מיכל (מיקי) חיימוביץ': אני גם מבינה שיש תמ"א 35 שמדברת על האזור הזה כאזור עם רגישות סביבתית עם מסדרונות אקולוגיים ודברים מהסוג הזה.

נאוה אלינסקי רדעי: יש לנו מדינה קטנה ויש לנו הרבה תוכניות, הרבה רצונות והמון המון התנגשויות.

צביקה גנדלמן: מה שמפריע למדינה, אלה הם התושבים.

תמר זנדברג: מה זאת אומרת המון התנגשויות?

תמר זנדברג: התוכנית הזאת מתנגשת עם תמ"א 15?

יעקב מרגי: תאפשרו לנאווה להשיב.

יעקב מרגי: היא עושה את זה בנעימות.

יעקב מרגי: תנו לה לדבר.

יעקב מרגי: היא לא יכולה לצעוק עלינו ובטח לא לעקוף את צביקה בטון הדיבור.

נאוה אלינסקי רדעי: אני אומרת שאנחנו מדינה קטנה עם אוכלוסייה שאמורה להיות מוכפלת.

נאוה אלינסקי רדעי: כל הצרכים, גם התשתיתיים, גם הטבע והפנאי, גם הדיור, הכול צריך להיות כפול וקשה מאוד למצוא מקום.

נאוה אלינסקי רדעי: זאת באמת עבודה מסובכת ולא פשוטה.

תמר זנדברג: בשביל זה יש תמ"אות.

נאוה אלינסקי רדעי: בסדר, אבל גם התמ"אות לפעמים רוצות כל אחת את שלה ובסוף מגיעים לפתרון או לפשרות ומחליטים.

תמר זנדברג: התוכנית הזאת, לאיזו תמ"א היא מתאימה?

נאוה אלינסקי רדעי: 15.

יעקב מרגי: אמרתי, נאוה, שאת לא תודי לי.

יעקב מרגי: אולי לא את, אולי אחרים, אולי לא אתם, אולי רת"ע, אולי רשות שדות התעופה.

יעקב מרגי: רשות שדות התעופה פועלת ממניעים אחרים, רת"ע פועלת ממניע אחר ואתם כמובן, אני רוצה להאמין, פועלים רק בשיקול תכנוני ומענה על הצרכים.

יעקב מרגי: אבל לי אין ספק שהתושבים באזורים האלה, דעתם לא נשמעה או נשמעה ולא נלקחה בחשבון.

יעקב מרגי: לעומת זאת, שיקולי נוחות של הצרכנים, נקרא להם כך, אכן כן באו לידי ביטוי בצורה משמעותית.

יעקב מרגי: אני חושב שכבודו של צה"ל וחיל האוויר עוד יותר במקומו מונח.

יעקב מרגי: אנחנו מכירים בצורך ומכירים בערך אבל ניתן גם לבחון.

יעקב מרגי: גוף שיגיד לי שזה מה יש ואני לא יכול לשנות ולא יכול להזיז – אני מראש לא מקבל את זה.

יעקב מרגי: אם נעשתה בדיקה ברצון טוב ובנפש חפצה, ניסינו לצמצם, ניסינו לייעל ולא הצלחנו – הנה, אני אומר לכם שגם אני כול לקבל טענה כזאת בלי לבדוק אותה.

יעקב מרגי: אבל כשמראש זה לא בא בחשבון בשיקולים, אני לא יכול לקבל שנעשתה כאן בדיקה רצינית.

יעקב מרגי: לפני סיכום, בבקשה.

יצחק פינדרוס: קודם רק שאלתי.

יצחק פינדרוס: אני רוצה לומר מה ההתרשמות שלי.

יצחק פינדרוס: אני הגעתי לדיון הזה כמעט ללא הכרת הנושא.

יצחק פינדרוס: הדבר הזה, ואני חושב שאמרה את זה חברת הכנסת, של לא לעשות, הוא האופציה הנכונה הראשונה מסיבה פשוטה מאוד.

יצחק פינדרוס: אתה לא יכול לבוא לתושבים ולהפיל עליהם משהו בגלל צורך של המדינה לא צורך של התושבים, לא צורך של האזרחים.

יצחק פינדרוס: קודם כל, יש מה שנקרא החזקה שכרגע היא בהרצליה.

יצחק פינדרוס: אתה בא ורוצה להפיל על מקום אחר כאשר התושבים שם לא רוצים את זה.

יצחק פינדרוס: למה אני אומר כאשר התושבים לא רוצים?

יצחק פינדרוס: יש לפעמים דברים שאתה אומר שכל אחד אומר לא בחצר האחורית שלי.

יצחק פינדרוס: שדה תעופה, אנחנו מכירים את זה בכל העולם, יש הרבה מקומות וערים שזה מעצים אותן, מעלה אותן כלכלית, מעלה אותן חברתית.

יצחק פינדרוס: אני לא חושב שנעשה חיפוש.

יצחק פינדרוס: אני בטוח שיש מקומות במדינת ישראל שזה יכול להעצים אותם ולחזק אותם.

יצחק פינדרוס: לבוא ולהפיל את זה על האזרחים בגלל אותו צורך באלפי יחידות דיור בהרצליה, אני חושב שזה לא נכון ואני חושב שטוב תעשה הוועדה שתעצור את הדבר הזה.

יעקב מרגי: תודה.

יעקב מרגי: אני מיד מסכם.

יעקב מרגי: אם בטעות אומר הוועדה, הכוונה היא לוועדות.

יעקב מרגי: אני מודה לחברתי חברת הכנסת מיקי חיימוביץ', יושבת ראש ועדת הפנים והגנת הסביבה, על הבקשה והיוזמה לקיים את הדיון במשותף.

יעקב מרגי: אני חושב שזה תרם לדיון ואני חושב שמבחינתי זה היה דיון משמעותי.

יעקב מרגי: נשמעו המהויות.

יעקב מרגי: הוועדות שמעו את התנגדות ראש העיר חדרה ואת ראש המועצה האזורית מנשה ונציגי רשויות מקומיות ואזוריות באזור להקמת שדה תעופה חלופי באזור חדרה בשל הפסקת הפעילות הצפויה בשדה התעופה הרצליה, ואת ראש עיריית הרצליה המבקשים כי השדה לתעופה כללית יישאר בהרצליה.

יעקב מרגי: סגן שר הפנים מסר לוועדה כי מינהל התכנון התבקש לקיים בדיקה נוספת של המיקום לשדה תעופה חלופי להרצליה.

יעקב מרגי: הוועדות מבקשות מלכתחילה לבדוק שוב היתכנות להשארת השדה בהרצליה, אם התושבים רוצים וזה לא מייצר מפגעים סביבתיים קשים יותר מכפי שהולכים לייצר.

יעקב מרגי: עם כל הכבוד האינטרס של בניית יחידות דיור הוא חשוב אבל הוא לא גובר על הכול.

יעקב מרגי: חוץ מזה, גם כך זה אזור צפוף.

יעקב מרגי: מנכ"ל רשות התעופה האזרחית אמר לוועדה כי הוא מתחייב להקים במרכז הארץ שדה תעופה לתעופה כללית.

יעקב מרגי: הוועדות התרשמו כי נדרשת בדיקה מעמיקה מחדש של הצורך בחלופות.

יעקב מרגי: לפיכך הוועדות דורשות מרשות התעופה האזרחית ומרשות שדות התעופה, מחיל האוויר ומגורמי התכנון לבחון שוב את הצרכים והחלופות לרבות את האפשרות לחלק את פעילות התעופה הכללית בין מספר שדות תעופה קיימים, לרבות אלו שבבעלות פרטית.

יעקב מרגי: אני לא רוצה לקצוב זמן אבל אני פונה לרשות שדות התעופה, לרת"ע ולמינהל התכנון להתכנס בזמן הקרוב ולדווח לוועדה מה המגמות שנוצרו לאחר הדיון הזה.

יעקב מרגי: אני אומר שנוצרו כי אני מקווה שייווצרו.

יעקב מרגי: תודה רבה.

יעקב מרגי: תם ולא נשלם.

יעקב מרגי: נמשיך לעקוב אחרי זה.

מיכל (מיקי) חיימוביץ': תודה רבה.